Snima se film o Tolstojevom Vronskom- "Ako poginem, srce mi ostavite u Srbiji, a telo prenesite u Rusiju"!!!\nSnima se film o Tolstojevom Vronskom- „Ako poginem, srce mi ostavite u Srbiji, a telo prenesite u Rusiju“!!!\nNajčuveniji pukovnik ruske vojske Nikolaj Nikolajevič Rajevski, koji je Lavu Tolstoju poslužio kao inspiracija za lik grofa Vronskog u romanu “Ana Karenjina”, sahranjen je u Ukrajini, ali je njegovo srce pokopano u Đunisu, mestu u blizini Kruševca.\nU pomoć Srbima koji su bili u ratu sa Turcima davne 1876. godine, dolazili su mnogobrojni dobrovoljci iz inostranstva, najviše iz Rusije. Među mnogim dobrovoljcima bio je tridesetogodišnji ruski pukovnik Nikolaj Nikolajevič Rajevski, potomak čuvene ruske plemićke porodice i unuk generala Rajevskog koji je vodio rusku vojsku protiv invazije Napoleona.\nČovek koji je Lavu Tolstoju poslužio kao inspiracija za lik grofa Vronskog u romanu „Ana Karenjina“,nakon svega 16 dana boravka u Srbiji ušao je u istoriji.\nNarodna legenda kaže da je samo nekoliko minuta pre pogibije Rajevski ručao, pio vino i polazeći na položaj rekao: „Ako poginem, srce mi ostavite u Srbiji, a telo prenesite u Rusiju“.\nNjegovi posmrtni ostaci prvobitno su sahranjeni u porti manastira Sveti Roman kod mesta Đunis na putu Ražanj-Kruševac, ali su tu počivali samo nekoliko dana. Nakon dolaska u Srbiju njegove majke Ane Mihajlove, telo Rajevskog preneto je u Beograd odakle je, uz najviše vojne počasti i opelo u Sabornoj crkvi kom je prisustvovao i knez Milan Obrenović, ispraćeno u selo Razumovska u Ukrajini gde je sahranjeno u porodičnoj grobnici.\nDEDA RATOVAO PROTIV NAPOLEONA\nPUKOVNIK Rajevski, odnosno Tolstojev Vronski, unuk je čuvenog generala Rajevskog, junaka rata protiv Napoleona i posebno Borodinske bitke 1812. godine. Rođeni brat pukovnika Rajevskog bio je ađutant ruskog cara Nikolaja Drugog. Rajevski je bio samo jedan od nekoliko stotina ruskih oficira koji su tokom rata poginuli u Srbiji.\nBIKOVIĆ KAO PUKOVNIK\nPRE nekoliko dana u Gornjem Adrovcu započeto je snimanje dokumentarno-igranog filma „Zvezda i smrt grofa Vronskog – Srpski gambit“, u kojem će mladog Tolstojevog junaka, odnosno pukovnika Rajevskog, glumiti Miloš Biković. Profesor Potočan je pozvan da se pridruži filmskoj ekipi kako bi u svojstvu eskperta rasvetlio misije Rajevskog u Srbiji. Projekat se realizuje pod pokroviteljstvom ministarstava kulture Srbije i Rusije.


UIO: Neće biti uvođenja nulte stope PDV-a – mojKontakt portal – Radio Televizija Kontakt\nUIO: Neće biti uvođenja nulte stope PDV-a\nČesti zahtjevi za smanjenje PDV-a i uvođenje nulte stope za osnovne životne namirnice, te lijekove i hranu za bebe u BiH neće dobiti pozitivan epilog, ako je suditi po riječima nadležnih iz Uprave za indirektno oporezivanje BiH i Upravnog odbora te institucije.\nI tako će u BiH i dalje istom stopom biti oporezovani, kako hljeb, cipele i hrana za bebe, tako i 20-metarske jahte.\nPored toga što skoro pa sigurno BiH ostaje jedna od tri zemlje Starog kontinenta, pored Danske i Slovačke, s jedinstvenom poreskom stopom bez obzira na proizvod, ovo pitanje podijelilo je i stručnjake. Dok su jedni isključivi da je fiksna poreska stopa primjer nebrige za građane, drugi pak tvrde da je ovo pitanje i više nego kompleksno te da se siromašnijim građanima treba pomoći na drugi, direktniji način. Ipak, svi se slažu da su budžeti na svim nivoima toliko prazni da je još jedan udar na njih nezamisliv.\n“Mi smo jedna od rijetkih zemalja koja ima jednu fiksnu poresku stopu za obračun PDV-a, Srbija ima dvije, a ima zemalja koje imaju čak i tri”, kaže Zoran Pavlović, ekonomski analitičar.\nPrema njegovim riječima, filozofija poreske priče u bilo kojoj zemlji je kako uravnotežiti poreze, to jest da oni koji imaju više i plate više, a siromašnijima da se restereti budžet i pomogne u teškim vremenima.\n“Ako postoji politička volja, taj proces može da se riješi prije izbora, ali oni to neće uraditi”, rekao je Pavlović.\nNjegovo mišljenje ne dijeli Saša Grabovac, izvršni direktor Udruženja ekonomista RS – SWOT, koji kaže da je smanjenje PDV-a generalno loša ideja i da je sam put ka njenoj realizaciji pun prepreka.\n“Samim tim, vrlo teško da će se bilo koja vlast odreći dijela prihoda u ovakvoj situaciji. Na drugoj strani imamo i mogućnost manipulacije cijenama, odnosno smanjenjem za dosta manji procenat od onog koji bi trebao u slučaju umanjenja PDV-a”, kazao je Grabovac.\nBiH najgora u okruženju\nBiH – PDV 17% za sve proizvode;\nSrbija – Opšta stopa 20%, umanjena stopa PDV-a 10%;\nHrvatska – Nulta stopa za životne namirnice, lijekove i ortopedska pomagala, međustopa 13%, umanjena stopa 25%;\nCrna Gora – Opšta stopa 17%, umanjena stopa 7%;\nMakedonija – Opšta stopa 18%, umanjena stopa 5%.\nMinistar o obrazovanju u Srpskoj: Trojka!


Organizacija islamske saradnje (OIC) održaće sutra vanredni sastanak na kome će se razgovarati o najavi Izraela da anektira područja Zapadne obale, saopštilo je danas tursko Ministarstvo spoljnih poslova.\nIzraelski premijer Benjamin Netanijahu izjavio je u utorak da će anektirati Jordansku dolinu, deo okupirane Zapadne obale koju je Izrael zauzeo 1967, a koju Palestinci žele kao deo svoje države, preneo je Rojters.\nBliskoistočne i evropske zemlje izrazile su zabrinutost zbog tog plana, za koji je Netanijahu rekao da će ga sprovesti ako pobedi na izborima sledeće nedelje.\nArapski ministri inostranih poslova osudili su plan u utorak kao agresiju koja potkopava bilo kakve šanse za mirovno rešenje sa Palestincima.\nU saopštenju turskog ministarstva spoljnih poslova navedeno je da će se OIC sastati u Džedi, u Saudijskoj Arabiji, da bi se razgovaralo o Netanijahuovoj nameri da anektira dolinu Jordana i nelegalna naselja na Zapadnoj obali.\nOko 65.000 Palestinaca i 11.000 izraelskih naseljenika živi u dolini Jordana u području severno od Mrtvog mora, prema podacima izraelske humanitarne grupe Btselem.


Naslovna » Izlasci » Muzika » Koncerti » Ortodox Celts u DOB-u 17. marta\nNeko drugi 2. mart 2015. Koncerti Postavite komentar\nUlaznice po ceni od 1.200 RSD u prodaji su na blagajnama Eventima, DD Ticketing Solution i u Win Win radnjama.\nOvogodišnju turneju Ortodox Celts započinju koncertom 13. marta u Padovi (Italija), a potom preko Banja Luke gde nastupaju 14. marta, stižu u Beograd. Turneju nastavljaju u Nišu, gde će održati dva koncerta 19. i 20. marta, a Novosađani će u irskom rokenrolu na srpski način uživati 21. marta.\n„Kelti“ su za 23 godine rada objavili pet studijskih albuma, a ove godine će objaviti novi album, sa koga je publika već imala prilike da čuje dva singla.\nKao uvertira za ovogodišnju turneju snimljen je video spot za novi singl „One“, koji će biti premijerno izveden na beogradskom koncertu. (danubeogradu.rs)\nTagovidom omladine beograda izlasci koncerti muzika ortodox celts\nPrethodni Budimpešta – kraljica Dunava\nSledeći „Fokus“ u bioskopima od 5. marta


CPN na konferenciji Re:logia u Sofiji – CPN\nCPN na konferenciji Re:logia u Sofiji\n27.11.2019 27.11.2019 | Aktivnosti\nPredstavnici CPN-a učestvovali su, 21. i 22. novembra, na dvodnevnoj konferenciji posvećenoj umetnosti, nauci i tehnologiji, u Sofiji, Bugarska\nMeđunarodna konferencija Re:logia, koja je održana u Sofiji, 21. i 22. novembra, okupila je niz međunarodnih govornika iz oblasti nauke, umetnosti i novih tehnologija. Teme koje su bile u fokusu ove konferencije jesu emocionalna inteligencija, STEAM discipline, i dizajn i kreativne industrije u dosluhu sa novim tehnologijama.\nUz konferenciju, koja je održana u impozantnoj zgradi Nacionalne palate kulture, najvećem multifunkcionalnom konferencijskom i izložbenom centru Jugoistočne Evrope i pravom arhitektonskom čudu, posetioci su imali priliku da vide i izložbu posvećenu novim tehnologijama i materijalima. Eksponate na ovoj izložbi su, između ostalih, predstavili Ars Elektronika iz Linca, Austrija, i Univerzitet Aalto iz Helsinkija, Finska.\nJedan od govornika na konferenciji bio je i Dorijan Kolundžija, inicijator i osnivač beogradskog studija za nove medije Galerija 12+, koji je ovom prilikom razgovarao sa predstavnicima Centra za promociju nauke i za mesečnu radio-emisiju CPN-a Radio Elementi dao ekskluzivnu izjavu o radu svog tima za Muzej budućnosti u Dubaiju.\nPredstavnici CPN-a su iskoristili posetu glavnom gradu Bugarske da obiđu i dečji naučni centar Muzejko, u kome je na samom ulazu naznačeno da je „namenjen i odraslima“, gde su, između ostalog, imali priliku da vide postavke namenjene izučavanju raznovrsnih naučnih fenomena, odeljak sa informacijama o klimatskim promenama, kao i bogato opremljeni Mejkers spejs.


Blizu 36 miliona ljudi živi u ropstvu\nBlizu 36 miliona ljudi širom sveta živi u ropstvu, a više od polovine u pet država - Indiji, Kini, Pakistanu, Uzbekistanu i Rusiji - navodi organizacija za zaštitu ljudskih prava "Vok fri" (Walk free).\nReč je o različitim oblicima ropstva - trgovini ljudima, seksualnoj eksploataciji, prinudnom radu, dužničkom ropstvu ili prisilnom, odnosno ugovorenom braku.\nOrganizacija je zabeležila da 35,8 miliona ljudi živi u nekom od ovih oblika savremenog ropstva, što je povećanje za 23 odsto u odnosu na prošlogodišnji izveštaj.\nOvoliko povećanje delimično je rezultat bolje metodologije obrade podataka.\nU Indiji ima 14,3 miliona žrtava ropstva, a slede Kina sa 3,2 miliona, Pakistan sa 2,1 miliona ljudi u potlačenom položaju, te Uzbekistan sa 1,2 i Rusija sa 1,1 miliona ljudi koji žive u nekom od oblika savremenog ropstva.\nNajmanje žrtava savremenog ropstva imaju Island i Luksemburg, gde je registrovano samo po 100 ljudi, a sledi Irska sa manje od 300.\nIako je u Evropi najmanji nivo eksploatacije ljudi, registrovano je čak 566.200 žrtava, a uglavom je reč o žrtvama seksualne i ekonomske eksploatacije.\nBugarska, Češka i Mađarska su na vrhu evropskih država u kojima postoje oblici savremenog ropstva, ali je Turska država sa najviše slučajeva - 185.500, gde su naročito prisutni brakovi maloletnika, prisilan rad i prostitucija.


Festival Nauke Promo\nPod sloganom Jedan na jedan svi zainteresovani i ove godine moći će da izađu na crtu najvećim naučnim izazovima\nFestivalski program ove godine raspoređen je u četiri hale Beogradskog sajma na više od 6.000 kvadrata i donosi brojne novine. Interaktivne naučne postavke raspoređene su u halama 7, 8 i 9, dok je eksplozivna Naučnofantastična bina ove godine smeštena u Halu 5. Kao jedna od najzanimljivijih festivalskih poslastica, s posebnom pažnjom osmišljen je svojevrsni festivalski poligon, zona sa interaktivnim postavkama pod nazivom Nauka u pokretu.\nKroz interaktivne postavke publici će se na Festivalu nauke približiti noviteti i najsavremenija naučna saznanja na razumljiv i popularan način. Tako će posetioci proći kroz različita geološka doba i postanak planete, kroz život u najširem obliku, formiranje i kretanje živih bića i čoveka bilo kroz pokret, sport, energiju koja pokreće prevozna sredstva, do demonstracije čeonih sudara, prve pomoći, kao i raspoloženja Nao robota. Pored zone Nauka u pokretu (Hala 9), novitet na ovogodišnjem festivalu je i Mala naučna bina, kutak za druženje sa naučnicima koji će deliti svoja saznanja i iskustva iz brojnih naučnopopularnih oblasti, prilagođeno kako starijim, tako i mlađim posetiocima. Najmlađe radoznalce i ove godine dočekuje razigrana Mala zona (Hala 8), dok će tinejdžeri zaljubljeni u nauku moći da se druže sa svojim genijalnim vršnjacima u zoni Ekspertinejdžera (Hala 9).\nNaučnofantastična bina (Hala 5) ove godine ugostiće naučnike i naučne komunikatore iz celog sveta. Iz Francuske stiže Pariska cirkuska akademija La belle Apocalypse, koji će u saradnji sa fizičarom publici pojasniti kako to cirkuski izvođači uspevaju da prkose gravitaciji, dok iz Austrije na Festival dolazi kompanija OMAi, koja će iPAD pretvoriti u alat kojim će posetioci moći da izraze svoju kreativnost uz virtuelno slikanje grafita.\nKroz interaktivne postavke publici će se na Festivalu nauke približiti noviteti i najsavremenija naučna saznanja na razumljiv i popularan način\nNajveća zvezda ovogodišnjeg festivala dolazi iz SAD! Reč je o Stivu Vulfu, komunikatoru nauke, koji će demonstrirati naučne principe koji stoje iza specijalnih efekata u holivudskoj filmskoj industriji. Sa svojim dvadesetpetogodišnjim iskustvom, Vulf i njegov tim stoje iza brojnih kaskaderskih vratolomija i neverovatnih scena koje oduzimaju dah u svetskim blokbasterima, a do sada je sarađivao sa zvezdama kao što su Tom Kruz, Al Paćino, Tom Henks i mnogi drugi. Na Naučnofantastičnoj bini zablistaće i boje Poljske, Estonije, Bugarske i Izraela.\nFestivalske karte, po ceni od 450 dinara, mogu se kupiti na Eventim prodajnim mestima u celoj Srbiji, a tokom trajanja manifestacije, pored pomenutih prodajnih mesta, karte će moći da se kupe i na samoj lokaciji – Beogradskom sajmu. Festivalska karta važi za jedan festivalski dan u halama 7, 8 i 9, kao i za Halu 5, u kojoj je smeštena Naučnofantastična bina. Deca do pet godina starosti, uz pratnju roditelja ili staratelja, ne plaćaju ulaz.\nRadno vreme Festivala: od 10 do 19 časova


Galerija Remont: Kolektiv Mu60 - Jutros već su drugi mladi - Dan u Beogradu\nNaslovna » Izlasci » Izložbe » Galerija Remont: Kolektiv Mu60 – Jutros već su drugi mladi\nIzložba "Jutros već su drugi mladi": Miloš Bojović i Jelena Prljević\nNeko drugi 13. juni 2021. Izložbe Postavite komentar\nSvojim delovanjem ova grupa umetnika kritički istražuje društvene fenomene posleratnog jugoslovenskog perioda i sećanja na njih transponuje u polje savremene umetnosti.\nU okviru višegodišnjeg istraživačko-umetničkog procesa, baveći se nasleđem i arhivom tekstilne fabrike „Mladost“ (Požega) kroz raznovrsne pristupe i medije umetničkog izražavanja, kolektiv Mu60 iz godine u godinu postaje brojniji. Istraživanje teme kolektiviteta u polju radnih odnosa, samoupravljanja i ženskih radnih zajednica, doprinelo je formiranju kolektivne zajednice umetnika/ca, radnika/ca u polju savremene umetničke prakse.\nZajednički narativ kolektiva jeste povest fabrike „Mladost“, a ono što ih dodatno ujedinjuje jeste odnos lične odgovornosti prema zajednici i potreba za uspostavljanjem novih prostora emancipacije.\nKroz rad sedam umetnica i umetnika iz Požege i Užica (Sreten Vuković, Milica Đorđević, Slobodanka Milošević, Vojislav Nedeljković, Uroš Pavlović, Miloš Bojović i Jelena Prljević), na izložbi „Jutros već su drugi mladi“ u Galeriji Remont biće predstavljena različita individualna istraživanja i kolaborativne prakse. Za polazište imaju lokalnu temu sagledanu kroz sudbinu jedne fabrike, koja različitim autorskim pristupima bivaju prevrednovana u univerzalne teme koje se tiču humanijeg i odgovornijeg društva.\nU traženju novih združenih metoda destabilizacije trenutnog stanja, obeleženog rasprodajom prirodnih javnih dobara kao što su zemlja i voda, umetnička produkcija koja nastaje u okviru kolektivne platforme „Mladost u šezdesetim“, iz polja nostalgije i pasivnog sentimenata nastoji da pređe u polje akcije kroz istraživački proces unutar kolektivnog delovanja.\nSam naziv izložbe „Jutros već su drugi mladi“, pozajmljeni stih iz pesme Arsena Dedića („O, mladosti“, 1971), ukazuje na ambivalentnost između nostalgije za prošlim i nade u buduće.\nKolektiv Mu60 – Jutros već su drugi mladi / INFO\nVreme: 14. jun – 2. jul 2021.\nOtvaranje izložbe: ponedeljak, 14. jun od 18.00 do 20.00\nUmetnici: Miloš Bojović, Sreten Vuković, Milica Đorđević, Slobodanka Milošević, Vojislav Nedeljković, Uroš Pavlović, Jelena Prljević i Slađana Petrović Varagić (kustoskinja)\nRadno vreme galerije: utorak – subota, 12.00 – 18.00\nTagovigalerija remont izlasci izložbe kolektiv mu60\nPrethodni Sve više domaćinstava u Beču bez automobila\nSledeći Bez struje i bez vode u Beogradu, 13. jun 2021.


Federalni zastupnici SDA s Tuzlanskog kantona odbili sanaciju i rekonstrukciju nacionalnog spomenika Stari grad u Gradačcu - PDA BiH\nOsam zastupnika SDA Predstavničkog doma Parlamenta FBiH, s područja Tuzlanskog kantona, zajedno sa svojim stranačkim kolegama, odbili su na jučerašnjoj sjednici da se dio sredstava iz budžeta Federacije BiH u iznosu od 2,5 miliona KM usmjeri u sanaciju i rekonstrukciju nacionalnog spomenika „Graditeljska cjelina – Stari grad u Gradačcu“.\nNaime, Klub zastupnika PDA je ovom zakonodavnom organu podnio amandman da se sa pozicije tekući transferi drugim nivoima vlasti i fondovima – kantoni, iznos od 200 miliona KM zamijeni iznosom od 197,5 miliona KM, odnosno da se umanji za 2,5 miliona KM za sanaciju i rekonstrukciju gradačačke kule.\nPredloženim amandmanom željeli smo da se osigura finansiranje i spašavanje jednog od najznačajnijih nacionalnih spomenika u Bosni i Hercegovini, koji osim svoje kulturno-historijske vrijednosti predstavlja i značajan turistički potencijal, s obzirom na veliki broj turističkih posjeta ovom kompleksu, obrazložio je Husein Topčagić, zastupnik PDA.\nTopčagić je ujedno podsjetio da je Komisija za očuvanje nacionalnih spomenika, na sjednici održanoj od 2. do 8. novembra 2004. godine, donijela odluku kojom se Graditeljska cjelina – Stari grad u Gradačcu proglašava nacionalnim spomenikom Bosne i Hercegovine.\nNadalje, i Vlada FBiH odbila je ovaj amandman pravdajući se činjenicom da su sredstva od 200 miliona KM namijenjena za pomoć budžetima kantona, i to za provodenje strukturalnih reformi, te za prevladavanje, socijalnih, ekonomskih i zdravstvenih posljedica pandemije, kao i infrastrukturne projekte.\nMeđutim, iako je svaka osoba odgovorna za svaki spomenik, s time se nisu složili zastupnici SDA, dok je 45 zastupnika glasalo za amandman.


Ta sindikalna organizacija organizovala je danas pres konferenciju na temu „Aplauzi nijesu dovoljni“ povodom nedjelje akcije i mobilizacije radnika u sektoru zdravstva, koju obilježava Evropska federacija sindikata javnih službi (EPSU) pod parolom: „Starajte se o nama da bismo mi mogli da se staramo o vama!”.\n„Godinama unazad nije dovoljno ulagano u sisteme zdravstva, zahvaljujući mjerama štednje na uštrb optimizacije kapaciteta, povećanja broja osoblja i adekvatnog nagrađivanja zaposlenih. Sindikati zdravstvenog sektora cijele Evrope su zbog toga odlučili da pokrenu zajedničku akciju kako bi svojim vladama stavili do znanja da aplauzi nijesu dovoljni, i da je ovo prilika da se sistemi zdravstva u cijeloj Evropi organizuju na pravi način i da se ne štedi na zdravlju građana“, rekao je Pavićević.\n„U Crnoj Gori od početka pandemije, zdravstveni radnici su pokazali visok stepen odgovornosti i spremnost da u svakom trenutku pomognu oboljelima izlažući se gotovo svakodnevno opasnosti da i sami budu zaraženi, a nažalost, neki su izgubili bitku sa ovom opakom bolešću. U Evropi je više od sedam hiljada zdravstvenih radnika izgubilo život, a kraj pandemiji se ne nazire“, rekao je Pavićević.\n„Ovu akciju sindikati zdravstva Evrope danas ne sprovode u situaciji kada je pandemija prošla, već nažalost u trenutku kad pandemija kreće ka kulminaciji drugog talasa, a što pokazuju brojke koje svakodnevno stižu iz Evrope, regiona, ali i našeg Instituta za javno zdravlje“, naveo je Pavićević.\n„Mi nećemo odustati od našeg posla, vodićemo brigu o zdravlju svih građana. Samo tražimo da država vodi brigu o nama i da se sredstva namijenjena nacionalnim i evropskim planovima oporavka upotrebe na način da zdravstveni sistemi u budućnosti budu spremni da odgovore svim izazovima, a da zaposleni budu zaštićeni, sigurni na svom radnom mjestu i motivisani kao bi pružili kvalitetnu zdravstvenu njegu našim građanima“, poručio je Pavićević.\nPredsjednica Nezavisnog sindikata Kliničkog centra Crne Gore Ratka Prodanović, kazala je da je pandemija COVID-19 još uvijek sa nama, navodeći da će taj puni drugi talas infekcije ponovo opteretiti već ionako isrpljen sistem zdravstva.\n„Mi se mobilišemo da bismo osigurali da zdravstveni radnici budu zaštićeni, te da naš zdravstveni sistem i sistem socijalne zaštite može bolje odgovorili na ovu pandemiju“, rekla je Prodanović.\nPrema njenim riječima, tokom pandemije zdravstveni radnici su se suočili sa ogromnim pritiskom i ozbiljnim rizicima po svoju sigurnost\n„Uprkos zaštitnoj odjeći (skafanderima, maskama, vizirima i drugim sredstvima lične zaštitne opreme) izgkeda da su skloniji da se zaraze od drugih ljudi i da dobiju težak oblik bolesti. Eksperti kažu da je glavni dio objašnjenja za ovo viralna opterećenost ili količina virusa kojoj su bili izloženi“, navela je Prodanović.\nOna je ukazala da su između četiri i 12 odsto potvrđenih sliučajeva u Evropi od koronavirusa zdravstveni radnici.\n„Sistemi zdravstva širom Evrope, pa i u Crnoj Gori, već su i prije pandemije, bili pod pritiskom zbog nestašice osoblja. To više nije održivo. Evropska komisija procijenjuje da će u sledećoj deceniji doći do dramatične nestašice pružanja zdravstvenih usluga, ako se ne preduzmu odgovarajuće mjere. To znači da je potrebno zaposliti i zadržati više radnika, time da se sektor učini atraktivnijim, povećati kapacitet sistema obrazovanja i obuke u zdravstvu, osigurati stalna radna mjesta za mnoge kvalifikovane radnike zaposlene pod nesigurnim uslovima, osigurati adekvatne plate“, navela je Prodanović.\n„Kao radnici u sistemu zdravstva, zaslužujemo bolju platu i uslove rada, a ne samo jednokratne bonuse za borbu protiv covid 19“.\n,,Pomognite Vi nama kako bi mi mogli da pomognemo Vama“, zaključila je Prodanović.


Uber: Patent za otkrivanje pijanih putnika - Kameleon M&M\nAplikacija bi određivala da li je korisnik pijan po tome kako kuca, hoda i drži telefon\nKompanija Uber želi da patentira korišćenje veštačke inteligencije koja pokazuje koliko je potencijalni putnik popio.\nNova tehnologija bi prikupljala dodatne informacije o korisnicima i slala ih vozačima, uključujući lokaciju putnika, koliko tačno kucaju kada koriste aplikaciju, čak i to pod kojim uglom drže mobilni telefon.\nOvi podaci bi mogli da pomognu vozačima koji ne žele da voze pijane putnike.\nKritičari kažu da bi ovom tehnologijom mogli da se prepoznaju putnici koji su na neki način ranjivi.\nU prijavi koju je kompanija podnela američkoj Agenciji za patente piše da bi sistem „uočavao neobične aktivnosti korisnika”.\nKada je prikupljanje podataka u pitanju, kompanija Uber nema najsjajniju istoriju.\nOtkriveno je da je kompanija 2014. godine koristili softver kako bi u pratila lokalcije korisnika i vozača u realnom vremenu.\nNakon ovog otkrića, ali i skandala u kome je kompanija prekršila regulativu o zaštiti podataka kada je izložila lične podatke više od 100 hiljada vozača, Uber je uveo strože mere kako bi zaštitio privatnost vozača i korisnika.\nJedan od osnuivača Ubera, Trevis Kalanik, dao je ostavku u junu 2017. godine zbog optužbi za seksualno uznemiravanje koje su potresale kompaniju.\nCNN je pisao da je više od sto vozača Ubera u Sjedinjenim Državama u poslednje četiri godine optuženo za seksualno zlostavljanje putnica.\nKritičari novog izuma Ubera kažu da bi tehnologija koja predviđa ponašanje korisnika mogla da posluži vozačima u pronalaženju ranjivih putnika koje bi mogli da zloupotrebe.\n„Uvek tragamo za novim načinima koji mogu da učine tehnologiju vožnju Uberom boljom”, piše u izjavi Ubera.\n„Podneli smo prijavu za patentiranje mnogih ideja, ali ne realizujemo svaku od njih”.


Evro u ponedeljak 118,05 dinara - Naslovi.net vesti\nEvro će u ponedeljak, 13. avgusta, zadržati približno istu vrednost prema evru kao danas i zvanični srednji kurs biće 118,0510 dinara za jedan evro.\nEvro je danas vredeo 118,0497 dinara. U odnosu na evro, dinar će biti jači za 1,5 odsto nego pre godinu dana, imaće istu vrednost kao pre mesec dana, a za 0,4 odsto će biti jači nego na početku godine, objavila je Narodna banka... »\nOsnovne potrepštine porodice otplaćuju na četiri do čak devet meseci odloženo. Čekova je sada najviše u kasama prehrambenih trgovaca, koji odobravaju i najduže rokove plaćanja, pišu "Novosti". Sve manje se koriste za kupovinu... »\nJulski nivo deviznih rezervi obezbeđuje pokrivenost novčane mase M1 od 200 odsto, i oko šest meseci uvoza robe i usluga, što je dvostruko više od kriterijuma kojim se utvrđuje adekvatan nivo pokrivenosti deviznim rezervama. Neto... »\nDinar miruje tokom vikenda, ponedeljak bez iznenađenja\nBeograd -- Dinar će u ponedeljak, 13. avgusta, zadržati približno istu vrednost prema evru kao danas i zvanični srednji kurs biće 118,0510 dinara za jedan evro.\nEvro je danas vredeo 118,0497 dinara, objavila je Narodna banka Srbije (NBS). U odnosu na evro, dinar će biti jači za 1,5 odsto nego pre godinu dana, imaće istu vrednost kao pre mesec dana, a za 0,4 odsto će biti jači nego na... »\nEvro će u ponedeljak, 13. avgusta, zadržati približno istu vrednost prema evru kao danas i zvanični srednji kurs biće 118,0510 dinara za jedan evro, objavila je Narodna banka Srbije (NBS). Evro je danas vredeo 118,0497 dinara. U odnosu na evro, dinar će biti jači za 1,5 odsto nego pre godinu dana,... »\nDevizne rezerve u julu 11,4 mlrd evra, veće za 299 miliona\nBEOGRAD: Devizne rezerve Narodne banke Srbije iznosile su na kraju jula 11,4 milijarde evra, i veće su za 299 miliona evra u odnosu na prethodni mesec, saopšteno je danas iz NBS.\nSkočile rezerve NBS - dvostruko veće od standarda\nBeograd -- Devizne rezerve Narodne banke Srbije na kraju jula iznose 11 milijardi i 403 miliona evra, što je za 299 miliona evra više nego na kraju juna, saopštila je NBS.\nTaj iznos deviznih rezervi obezbeđuje pokrivenost novčane mase M1 od 200 odsto, i oko šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim... »\nKako se navodi u saopštenju NBS, neto devizne rezerve na kraju jula iznosile su 9,54 milijarde evra i u odnosu na prethodni mesec uvećane su za 224 miliona. To je najviši nivo neto deviznih rezervi od 2000. godine. Povećanje... »\nNajveće devizne rezerve od 2000. godine\nDevizne rezerve Narodne banke Srbije (NBS) na kraju jula iznosile su 11 milijardi i 403 miliona evra, što je za 299 miliona evra više nego na kraju juna, saopštila je danas NBS.\nFoto: MONDO/Mario Milojević Taj iznos deviznih rezervi obezbeđuje pokrivenost novčane mase M1 od 200 odsto, i oko šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti... »\nDevizne rezerve Narodne banke Srbije iznosile su na kraju jula 11,4 milijarde evra, i veće su za 299 miliona evra u odnosu na prethodni mesec, saopšteno je danas iz NBS. Julski nivo deviznih rezervi obezbeđuje pokrivenost novčane mase M1 od 200 odsto, i oko šest meseci uvoza robe i usluga, što je... »\nČek od 5.000 ne podmiruje nedeljne potrebe porodice\nČek na poček u Srbiji danas uglavnom služi da se podmire troškovi ishrane. Osnovne potrepštine porodice otplaćuju na četiri, do čak deset meseci na odloženo. Čekova je sada najviše u kasama prehrambenih trgovaca koji odobrvaju i najduže rokove plaćanja. Sve manje se koriste za kupovinu nameštaja i tehnike, jer traže mnogo vrednosnih papira koje banke daju bukvalno na kašičicu.\nZa prvih šest meseci ove godine ispisali smo 3,9 miliona čekova i utrošili više od 17,4 milijarde dinara plaćajući robu i usluge, pokazuju podaci Narodne banke Srbije. To je gotovo 148 miliona evra koje smo "iscepali" na više... »\nSrednji kurs 118,0497 dinara za jedan evro\nEvro je danas zadržao približno istu vrednost prema evru kao juče i zvanični srednji kurs je 118,0497 dinara za jedan evro, objavila je Narodna banka Srbije (NBS).\nEvro je juče vredeo 118,0511 dinara, a NBS je kupila 10 miliona evra da bi ublažila dnevnu promenu kursa. U odnosu na evro, dinar je jači za 1,8 odsto nego pre godinu dana, ima istu vrednost kao pre mesec dana, a za 0,4 odsto je... »\nEvro je danas zadržao približno istu vrednost prema evru kao juče i zvanični srednji kurs je 118,0497 dinara za jedan evro, objavila je Narodna banka Srbije (NBS). Evro je juče vredeo 118,0511 dinara, a NBS je kupila 10 miliona evra da bi ublažila dnevnu promenu kursa. U odnosu na evro, dinar je... »\nKurs dinara danas 118,0497\nZvanični srednji kurs dinara iznosić danas 118,0497 dinara za evro, što je neznatna promena u odnosu na juče, objavila je Narodna banka Srbije.\nNBS je nastavila sa intervencijama na međubankarskom deviznom tržištu kupovinom još 10 miliona evra kako bi ublažila veće dnevne oscilacije kursa, a od početka godine je ukupno kupila 1,63 milijarde evra, uključujući i današnju... »\nTuga do neba: Momenti sa komemoracije i sahrane Šabana Šaulića koji teraju suze na oči (video)


Pompeo: SAD spremne za potpunu normalizaciju odnosa Kosova i Srbije - Kosovo Online\nPompeo: SAD spremne za potpunu normalizaciju odnosa Kosova i Srbije\n4. Septembar 2020. • 22:59\nAmerički državni sekretar Majk Pompeo čestitao je premijeru Avdulahu Hotiju na postizanju sporazuma o normalizaciji ekonomskih odnosa između Kosova i Srbije, koji je potpisan u Beloj kući u prisustvu predsednika SAD Donalda Trampa, saopšteno je iz kabinata premijera, prenosi Koha.\nPemijer se u ime vlade i naroda Kosova, zahvalio SAD na kontinuiranoj podršci Kosovu.\n„Ceneći važnost sporazuma postignutog danas u Beloj kući, premijer Hoti naglasio je spremnost Kosova da nastavi dijalog sa Srbijom, što dovodi do uzajamnog priznavanja dve zemlje. Ovom prilikom je premijer Hoti izrazio posvećenost Vlade Kosova, u procesu evropskih i evroatlantskih integracija“, navodi se u saopštenju.\nSekretar Pompeo je naglasio spremnost SAD da podrže Kosovo u procesu dijaloga i pune normalizacije odnosa između Kosova i Srbije.\nMajk Pompeo Avdulah Hoti sporazumi dijalog Donald Tramp\nPoslanici sa Kosova: Potpisan sporazum u Vašingtonu od vitalnog značaja\nDPK: Kosovska delegacija propustila priliku za konačni sporazum\nU autobusu bilo i dece, osmoro putnika u teškom stanju, moguć uzrok nesreće umor vozača\nIspovest preživelih: Mi koji smo bili u gornjem delu autobusa smo dobro prošli, dole je bio masakr


BiH će biti uzdržana u glasanju za Jeremića\nIzvor: Kurir, 08.Jun.2012, 15:07\nOdluke tročlanog Predsedništva BiH se u ovakvim slučajevima donose konsenzusom, a u ovom slučaju predsedavajući Predsedništva Bakir Izetbegović i član Nebojša Radmanović su bili suzdržani\nSARAJEVO - Bosna i Hercegovina će biti uzdržana prilikom današnjeg glasanja za izbor predsednika Generalne skupštine UN između kandidata Srbije Vuka Jeremića i Litvanije Dalijusa Čekulasa, prenela je Fena.\nKako navodi ta agencija, odluke tročlanog Predsedništva >> Pročitaj celu vest na sajtu Kurir << BiH se u ovakvim slučajevima donose konsenzusom, a u ovom slučaju predsedavajući Predsedništva Bakir Izetbegović i član Nebojša Radmanović su bili suzdržani, dok je Željko Komšić bio protiv glasanja za Jeremića.\nSve zemlje regiona već su se izjasnile koga će podržati na današnjem zasedanju.\nHrvatska i Slovenija daće glas kandidatu iz Litvanije, dok će Crna Gora podržati Jeremića.\nUz šefa srpske diplomatije su Rusija i Kina, a Litvanca podržava SAD.\nPredsedavajući Generalne skupštine UN-a bira se većinom glasova na period od godinu dana.\nU skladu s nepisanim pravilom rotacije po regionalnom principu, svake godine kandidata predlaže jedna od pet grupa zemalja.\nOve godine na redu je Grupa istočnoevropskih zemalja koju čine 23 države, uključujući i sve bivše jugoslavenske republike.


Hitan sastanak povodom otkrića novog soja koronavirusa; u Nemačkoj već haos, na aerodrome donose krevete - Politički.rs\nHitan sastanak povodom otkrića novog soja koronavirusa; u Nemačkoj već haos, na aerodrome donose krevete\nOtkriće novog soja koronavirusa u Velikoj Britaniji i njegovo brzo širenje uplašilo je brojne zemlje Evrope, koje su već u nedelju preduzele određene mere.\nMnoge zemlje već su donele odluke o privremenoj suspenziji avio-saobraćaja sa Ostrvom.\nPosebnu zabrinutost izazvalo je upozorenje britanskog ministra zdravstva Meta Henkoka da je “novi soj virusa van kontrole”.\nI Nemačka je uvela nove mere za putnike iz Velike Britanije. Putnicima koji do stupanja na snagu zabrane sletanja avionima iz Velike Britanije doputuju u Nemačku biće ponuđen korona-test, koji je obavezan za strane državljane, i ukazano na postojeća pravila o karantinu pokrajina.\n“Znamo koje neprijatnosti nastaju putnicima zbog ovih mera, posebno u vreme božićnih putovanja. Svi partneri rade na tome da omoguće bezbedan ulazak u zemlju, a ujedno i da ne nanose velike probleme putnicima“, navodi se u saopštenju.\nNa nekim aerodromima su u “tranzitu”, prema pisanju medija, postavljeni kreveti.\nSamo nekoliko sati nakon što je britanski premijer Boris Džonson saopštio da se moraju odložiti božićne kupovine i okupljanja na jugu Engleske zbog pojave “novog soja koronavirusa koji se veoma brzo širi”, zabranu su uvele Francuska, Nemačka, Italija, Holandija, Belgija, Austrija, Irska i Bugarska, a Hrvatska je proglasila 48-časovnu suspenziju, preneo je AP.\nČeška je uvela striktnu meru karantina za sve putnike koji stižu iz Velike Britanije i, kao i Rumunija, najavila skoru zabranu za sve letove sa Ostrva, dok je vlada Švedske saopštila da će uvesti” putne restrikcije prema Velikoj Britaniji”, preneo je londonski Gardijan.\nVan EU, zabranu na letove iz Velike Britanije uveli su i Izrael, Iran i El Salvador, a Maroko je najavio suspenziju avio-saobraćaja. Takođe, i Saudijska Arabija je suspendovala sve međunarodne letove zbog novog tipa kovida 19, saopštilo je ministarstvo unutrašnjih poslova, a preneo CNN pozivajući se na nacionalnu državnu agenciju.\nTakođe, hitan sastanak kriznog tela zakazao je i britanski premijer Boris Džonson. Na tom sastanku će se razgovarati o međunarodnom saobraćaju prema i iz Velike Britanije.\nZabrana je stupila na snagu u 6.00 po srednjoevropskom vremenu i trajaće najmanje 72 sata, preneo je CNN. Kanadski premijer Žastin Trudi je na Tviteru potvrdio ovu vest, rekavši da je urađeno sve da se zaštite Kanađani širom zemlje od novog soja virusa koji kruži jugoistočnom Engleskom i Londonom.\nJavna zdravstvena služba Kanade je saopštila da, iako je potrebno još podataka o novom tipu kovida 19, “odluka da se prekinu letovi iz Britanije za komercijalne i privatne letove važiće 72 sata”.\nIzvor: B92/ Foto: Pixabay/ Elliot Alderson\nTagged: KORONAVIRUS, NEMAČKA, PANDEMIJA, VELIKA BRITANIJA\nDabogda vam ekonomije pukle Da dođete na privremeni rad u Srbiju


Nedostatak mikročipova nastavlja da trese automobilsku industriju - Auto Republika\nNedostatak mikročipova nastavlja da trese automobilsku industriju\n24/05/2021 - 08:24\nKraj velikog problema za proizvođače automobila se ne nazire.\nPo svemu sudeći, prethodna i tekuća godina ostaće dugo upamćene u istoriji automobilske industrije. Prošle godine je pandemija korona virusa osakatila svetsko tržište četvorotočkaša, a ove godine je oporavak značajno usporila kriza izazvana hroničnim nedostatkom poluprovodnika i mikročipova.\nU novoj „rundi“ pauziranja proizvodnje našli su se mahom brendovi poreklom iz Japana. Nissan je potvrdio da njegova fabrika neće raditi tri dana tokom juna, proizvodnja nekih modela u Meksiku je limitirana, a najavljuje se smanjivanje proizvodnih kapaciteta u ostalim pogonima u Japanu. „Nissan pokušava da se prilagodi situaciji na tržištu“, stiglo je zvanično saopštenje japanske marke.\nSlično postupa i Suzuki koji je rešio da svoje pogone u domicilu zaustavi od tri do devet dana. I iz Suzukija najavljuju da aktivno traže rešenje za nestašicu poluprovodnika i mikročipova.\nTreća marka koja je potvrdila da će zatvoriti na nekoliko dana svoje fabrike jeste Mitsusbishi. Ovaj brend navodi da će morati da izvrši prilagođavanje proizvodnje u čak pet fabrika koje se nalaze u Japanu, Indoneziji i Tajlandu. Mitsubishi očekuje da će te mere pogoditi proizvodnju oko 30.000 vozila, te da će broj montiranih jedinica u drugom kvartalu ove godine biti drastično manji nego što se očekivalo.\nKada će se normalizovati snabdevanje mikročipovima i poluprovodnicima za sada ostaje misterija. Kineski gigant Xiaomi, koji je nedavno potvrdio ulazak i u automobilsku industriju, navodi da očekuje boljitak na ovom planu tek 2022. godine…\ntags: kriza sa mikročipovima mikročipovi mitsubishi nissan suzuki\nprevious Kraj za Mazdine modele 6 i CX-3 "preko bare"\nnext Rolls-Royce dobio novog šefa dizajna\nPromene u menadžmentu Volkswagen grupacije\nGrčka ostrvca kao poligon za elektrifikaciju


Gradonačelnik: Važno je preventivno dijelovati kod porasta vodostaja rijeka - Sandžak Haber - Sandžačke Internet Novine\nNaslovna Featured Istaknuto Gradonačelnik: Važno je preventivno dijelovati kod porasta vodostaja rijeka\nGradonačelnik: Važno je preventivno dijelovati kod porasta vodostaja rijeka\nKiša koja je prethodne noći padala jakim intenzitetom i snijeg koji se naglo topio prethodnih dana doveli su do povećanja nivoa vodostaja rijeka Raške, Jošanice i Trnavice. Kritične tačke duž rijeka u naseljima u Novom Pazaru obišao je gradonačelnik Nihat Biševac sa pomoćnicima i saradnicima, te direktorima javnih preduzeća i članovima Štaba za vanredne situacije.\nNa svu sreću voda se nije izlila iz korita, ali uprkos tome na nekoliko lokacija duž Trnavice i Jošanice došlo je do urušavanja puta.Javnim službama biće naloženo da narednih dana ulože maksimalne napore kako bi se učinilo sve da do izlivanja rijeka uslijed eventualnih kiša više ne bude.\nPrema riječima gradonačelnika Biševca, cilj je da se obiđu dobro poznate lokacije koje su predhodnih godina bile poplavljene, kako bi se na vrijeme i preventivno reagovalo.\n“Hvala Bogu, reke se nisu izlile. Na par lokacija nabujale rijeke odnijele su dijelove puta. Sa predstavnicima nadležnih službi i\nŠtaba za vanredne situacije razgovarali smo šta se mora preduzeti, posebno na lokacijama gde ima stabala i rastinja. Učinićemo sve kako bi se sprečile veće posledice. Mini brane na pritokama reka uvek u ovakvim situacijama odigraju važnu ulogu. I tokom ove godine biće izdvojena sredstva u iznosu od oko 5 miliona dinara kako bi se brane održavale”, rekao je gradonačelnik Nihat Biševac.\nPrethodni tekstZavod: Nema gripa u Novom Pazaru\nSledeći tekstEKSKLUZIVNO: Brat Muamera Zukorlića se ne odaziva na pozive suda kako bi izbjegao plaćanje alimentacije za svoju djecu (FOTO)


Općina Hadžići donira pakete sa sjemenima za proljetnu sjetvu – FENA-BIZ\nHome Poljoprivreda Općina Hadžići donira pakete sa sjemenima za proljetnu sjetvu\nSARAJEVO, 7. aprila (FENA) – Načelnik Općine Hadžići Hamdo Ejubović donio je odluku o doniranju paketa sa sjemenskim materijalom porodicama slabijeg imovinskog stanja, a koji žele da iskoriste sezonu proljetne sjetve.\nPo riječima Ejubovića, podjela sjemenskog materijala i masovna sjetva odgovor je lokalne zajednice na trenutnu krizu.\n– Odlučili smo da finansiramo nabavku i isporuku sjemenskog materijala za proljetnu sjetvu 2020. godine svim građanima koji žele sijati, a nemaju dovoljno novca da to sami učine. Spiskove korisnika pojedinačnih donacija izradit će resorna općinska služba, a nakon upućenog javnog poziva – kazao je Ejubović, saopćeno je iz Općine Hadžići.\nU isto vrijeme iz Općine su pozvali građane koji imaju poljoprivredno zemljište u svom posjedu, a nemaju namjeru sijati da to zemljište ponude onima koji žele sijati. Poljoprivredno zemljište u svom vlasništvu Općina stavlja na raspolaganje građanima koji žele izvršiti sjetvu, navodi se u saopćenju.


Muftija Fazlović i premijer Hodžić pozvali građane da se vakcinišu - Muftijstvo tuzlansko\nMuftija tuzlanski Vahid-ef. Fazlović primio je u ponedjeljak 6. septembra 2021. godine premijera Tuzlanskog kantona Kadriju Hodžića.\nNe može se govoriti o potpunoj odgovornosti ako ne pođemo od individualne odgovornosti. Temeljna odgovornost se ipak vezuje za odgovornost svakog pojedinca a potom i za odgovornost i stručnost naših institucija. Nema dileme da su vakcine koje trenutno imamo najbolje sredstvo da ljudi zaštite svoje zdravlje, kako u svojim porodicama tako i u cijelom društvu”, kazao je muftija Fazlović.\nKolokvij: 100 godina od rođenja Abdurahman-ef- Hukića


Performans: “Virtuelno je stvarno”\nU sklopu kampanje 16 Dana aktivizma protiv nasilja nad ženama, Udruženje građana Oštra Nula organizovalo je ulični performans „Virtuelno je stvarno“ 26. novembra na Trgu Krajine u Banjaluci.\nBanjaluka o kojoj ćutimo\nOvaj tekst je podstaknut saopštenjem Banjalučkog udruženja kvir aktivista (B.U.K.A.) o više nego neprijatnom iskustvu homofobije i diskriminacije sa kojom se LGBTIQA (Lesbian – Gay – Bisexual – Transgender – Intersex – Queer – Asexual) populacija svakodnevno susreće u javnosti…\nKoliko puta ste čuli od starijih generacija „Sine, za vrijeme Tita se baš živjelo dobro! Imao si siguran posao, zdravstveno, išlo se svake godine na more…“ Da li nam se danas ovakvi uslovi života čine dalekim i nemogućim ili ni…\nOsmomartovski marš: “Sloboda rađanju”\nČetvrti Osmomartovski marš Sloboda rađanju bio je dio regionalne akcije koja se odvijala na prostorima država bivše Jugoslavije. Ove godine ukazujemo na specifičnosti savremenog položaja žena sa naglaskom na porodilje, majke i žene sa invaliditetom.\nDan ljudskih prava: “Šta je to potrebno da ostvarim svoje pravo na rad?”\nČlan 5. Zakona o radu RS “Radnik, kao i lice koje traži zaposlenje, ne može biti stavljen u neravnopravan položaj kod ostvarivanja prava po osnovu rada i prava na zaposlenje zbog rase, etničke pripadnosti, boje kože, pola, jezika, religije, političkog…\nPerformans: “Muzej (ne)rada”\nPrvog maja 2014. godine organizovali smo performans pod nazivom Muzej (ne)rada, da se zajedno prisjetimo korjena ovog praznika i da se zapitamo šta znači biti radnik kod nas? Da li nam trebaju čak dva neradna dana dok imamo 148.253 registrovanih…\nOsmomartovski marš: “Ženska borba, zajednička borba!”\nPovodom obilježavanja Međunarodnog dana žena 08. 3 .2014. godine organizovali smo zajedničku akciju zajedno sa aktivistima/kinjama Helsinškog parlamenta građana Banja Luka i B.U.K.A. „Ono što rad žene čini posebno atraktivnim kapitalistima nije samo niža cijena nadnice, već isto tako ogromna…\nProtesti sindikata u Banjaluci\nSindikati obrazovanja, uprave, radnika unutrašnjih poslova i pravosuđa organizovali su danas u Banjaluci protestnu šetnju, jer sa Vladom Republike Srpske nije postignut dogovor da od 1. januara bude vraćeno pet odsto umanjene plate.\nOsmomartovski marš: “Ujedinjeni_e protiv patrijarhata”\nDrugi Osmomartovski marš “Ujedinjeni_e protiv patrijarhata” smo organizovali, sa ciljem podizanja svijesti u našem patrijarhalnom društvu, ukazujući na neravnopravnost žena i njihov loš položaj u političkom i društvenom životu BiH.\nProtest Samostalnog sindikata srednjih škola RS\nCilj ovog mirnog protesta, poručuju iz Samostalnog sindikata srednjih škola RS, je javno izražavanje neslaganja sa mjerama Vlade Republike Srpske koje predviđaju smanjenje plata zaposlenima u obrazovanju. Mirni protest krenuo je od parka “Mladen Stojanović” išao bulevarom pored zgrade Vlade…


Građani Bora na protestu za čist vazduh: "Živimo u karantinu" - Centar za istraživačko novinarstvo Srbije\nGrađani Bora na protestu za čist vazduh: "Živimo u karantinu"\nGrađani Bora u više navrata su protestovali u 2019. zbog zagađenja vazduha u Boru. Tvrde da ih grlo grebe a oči suze, te da decu mogu da izvode u parkove samo kada nema dima, zbog čega smatraju da žive u karantinu. CINS objavljuje fotografije protesta u Boru 15. novembra.\nBaklje ispred upravne zgrade Ziđina u Boru 15. novembra; foto: CINS\nZbog ispuštanja opasnih materija u vazduh i toga što kompanija nije ništa uradila kako bi smanjila zagađenje, u toku je postupak pred Privrednim sudom u Zaječaru (više o suđenju pročitajte OVDE).\nOvo nije jedina kontrola u Ziđinu u kojoj je inspekcija pronašla propuste opasne po život. Više o tome pročitajte OVDE.


RTCG - Radio Televizija Crne Gore - Nacionalni javni servis :: Ekonomija :: Turizam ostaje osnovni generator razvoja CG\n23. 10. 2020. 06:25 >> 06:25 2\nIako uzdrman pandemijom korona virusa, sektor turizma će i u narednom periodu predstavljati osnovni motor razvoja države. Ipak, u Strategiji razvoja pomorske privrede za period od 2020. do 2030. godine, je navedeno da u Crnoj Gori i dalje postoje neiskorišćeni potencijali, čijom realizacijom bi sadašnji turistički proizvod bio pomjeren ka elitnoj kategoriji.\nProstorni plan posebne namjene za obalno područje Crne Gore (PPPN) za obalno područje Crne Gore definiše način organizacije i režime korišćenja područja Primorskog, regiona kao i raspored funkcija i zona za pojedine namjene u prostoru, pišu Dnevne novine.\nPomenuti plan prepoznaje turizam kao osnovni motor razvoja ovog regiona.\n“Projekti izgradnje marina za megajahte kao što je Luka Tivat Porto Montenegro, te kompleks turističkih sadržaja na poluostrvu Luštica, Portonovi i drugi, preduslov su za pomjeranje kvaliteta sadašnjeg turističkog proizvoda ka kategoriji elitnog. Međutim, razvoj treba da bude zasnovan na disperziji privrednih djelatnosti koja se, između ostalog, ostvaruje i razvojem moderne pomorske privrede. Pomorski saobraćaj, luke, slobodne zone i podrška pomorskom inženjeringu predstavljaju važnu orjentaciju”, navodi se u strategiji.\nLuka Bar i brodogradilišna luka Bijela, kako se ističe u strategiji, predstavljaju razvojne osnove za pomenute aktivnosti u mediteranskoj zoni.\n“Analiza pomorske privrede ukazuje na postojanje značajnih potencijala koji, međutim, nisu iskorišćeni. Prije svega, prisutni su problemi finansiranja, zastarjela tehnologija, neiskorišćenost kapaciteta, nedovoljan broj stranih i domaćih investicija, višak zaposlenih sa jedne strane i nepostojanje dovoljnog broja kvalifikovanog kadra sa druge strane”, objašnjeno je u strategiji.\nU skladu sa smjernicama PPPN-a aktivnosti u cilju ozdravljenja i daljeg razvoja pomorskog sektora su liberalizacija poslovanja, zaokruživanje zakonskog okvira, usklađivanje sa međunarodnim standardima, unaprjeđenje dostupnosti podataka i reforma statistike.\n“Posebno treba uvažiti činjenicu da je pomorstvo kapitalno intenzivna djelatnost, koja zahtijeva dugoročni razvoj i da svako zaostajanje u savremenim trendovima (zastarijevanje opreme, veliki amortizacioni trošak, neuposlenost brodova i sl.) nanose veliku štetu sektoru. Sa druge strane, potrebno je imati u vidu da Crna Gora spada u grupu zemalja koje imaju privilegiju izlaska na more i da, s obzirom na njenu ekonomsku veličinu, pomorstvo može biti značajan generator razvoja”, dodaje se u strategiji.\nSaglasno PPPN za obalno područje, pomorska privreda se u proteklom periodu nije dovoljno afirmisala tako da, kako navode, potencijali nisu adekvatno iskorišćeni.\n“Planom se predviđaju aktivnosti u cilju razvoja pomorskog sektora kroz liberalizaciju poslovanja, usklađivanje sa međunarodnim standardima i direktne inostrane investicije. Ključ za razvoj i ponovno oživljavanje pomorske privrede u Crnoj Gori je strano direktno investiranje”, kaže se u strategiji.\nSlobodne zone, ocjenjuje se u strategiji, posebno slobodna zona Luka Bar, predstavljaju značajan ekonomski potencijal.\n“Privlačenje inostranih investicija preko Slobodnih zona, koje nude niz prednosti zemlji domaćinu i inostranim investitorima, prepoznato je kao jedan od prioriteta”, navodi se u strategiji.\nPraznična slavlja čekaju bolja vremena\nSve nade u bolju sezonu narednog ljeta


Radulović sa Santanderom: Crna Gora primjer odgovornog partnera Ujedinjenih nacija | Aktuelno\nRadulović sa Santanderom: Crna Gora primjer odgovornog partnera Ujedinjenih nacija\n''Crna Gora je važna i vrlo aktivna članica UN-a i vjerujemo da će nastaviti i intenzivirati rad na ostvarivanju Agende održivog razvoja do 2030'', kazao je Santander\nSantander i Radulović\nMinistar vanjskih poslova Đorđe Radulović sastao se danas sa v.d. stalnog koordinatora sistema Ujedinjenih nacija (UN) u Crnoj Gori Huanom Santanderom.\nKako je saopšteno, Radulović je tom prilikom zahvalio sagovorniku na odličnoj saradnji UN-a sa Vladom Crne Gore, posebno u kontekstu sistematskog pristupa tokom suočavanja i saniranja socio-ekonomskih posljedica izazvanih pandemijom COVID-19.\n”Šef crnogorske diplomatije je izrazio uvjerenje da će konstruktivna i otvorena saradnja sa sistemom UN-a u Crnoj Gori biti nastavljena i ubuduće, te pozdravio planirane zajedničke aktivnosti na izradi novog dokumenta Integrisanog programa saradnje (UNDAF) za period 2022-2026”, navedeno je u saopštenju.\nKako se dodaje, Radulović je upoznao sagovornika sa prioritetima nove Vlade u pogledu vanjske politike koji se odnose na članstvo u NATO-u, pregovarački proces sa EU i dobrosusjedsku saradnju. On je pozdravio aktivno djelovanje UN-a u cijelom regionu, naročito u oblastima koje se tiču ljudskih prava, vladavine prava, socijalnih politika i ekonomskog razvoja, što je posebno značajno i za dinamiku reformskih procesa koje sprovodimo na planu integracije u EU.\n”Veoma cijenimo podršku UN-a koja je konzistentna sa naporima koje ulažemo radi kvalitetnog sprovođenja reformi, u cilju usaglašavanja sa EU pravnom tekovinom, kao i sprovođenja evropskih politika”, naglasio je šef crnogorske diplomatije.\nOn je, u tom kontekstu, dodao da će nova Vlada nastojati da ubrza proces pregovora, posebno u ključnim poglavljima 23 i 24.\nSantander je čestitao Raduloviću naimenovanje i iskazao zadovoljstvo čvrstim opredjeljenjem Vlade da nastavi spoljnopolitički kurs i ispunjavanje međunarodnih standarda u oblastima ljudskih prava i održivog razvoja.\n”Crna Gora je važna i vrlo aktivna članica UN-a i vjerujemo da će nastaviti i intenzivirati rad na ostvarivanju Agende održivog razvoja do 2030. U periodu oporavka od krize izazvane pandemijom COVID-19 kritično je važno prioritizovati rad na smanjenju socijalnih nejednakosti i na razvoju ljudskog kapitala, kako bi se omogućio inkluzivan i dugoročan ekonomski rast zemlje. Na tom putu, UN biće i dalje snažan partner Crnoj Gori”, ukazujući na snažnu sinergiju dva ključna razvojna procesa u zemlji – pristupanje Evropskoj uniji i ispunjavanje Agende održivog razvoja do 2030.\nSagovornici su razmijenili mišljenja o aktuelnim dešavanjima u pogledu procesa imunizacije stanovništva vezano za COVID-19 pandemiju, te dogovorili nastavak komunikacije u periodu koji slijedi, zaključeno je iz Ministarstva.\nCRNA GORA Aktuelno - 07.07.2021-13:30


Roganović zadovoljan grupom, cilj je jasan - Sportklub\nRoganović zadovoljan grupom, cilj je jasan\nVesti rukomet Autor:Stefan Davidović17. jun. 202013:24 > 13:26\nRukometaši Crne Gore dobili su rivale u kvalifikacijama za Evropsko prvenstvo koje se 2022. godine igra u Mađarskoj i Slovačkoj. Prepreke na putu ka cilju su Švedska, Rumunija i selekcija RS Kosova.\nDa bi sigurno osigurali mesto na šampionatu Evrope, da ne bi čekali priliku da kao trećeplasirana selekcija stignu do smotre najboljih selekcija Starog kontinenta, izabranici Zorana Roganovića moraju i veruju da mogu da osvoje prvo ili drugo mesto u grupi.\n“Na žrebu uvek morate dobiti najmanje jednu veoma jaku ekipu. Iz prvog šešira smo dobili Švedsku koja je sjajna reprezentacija, ali koju poznajem veoma dobro, tako da mislim da će to nam pomoći u pripremi mečeva. Imam potpuni uvid u njihovu igru, iako su promenili selektora i ulaze u novi ciklus sa novim trenerom i idejama.\nOčekujem da će Švedska igrati najverovatnije slično Norveškoj, jer je trener Norvežanin, ali imamo vremena da se spremimo za njih.”, naglasio je selektor Roganović i nastavio:\n“Moram detaljno da pogledam kvalifikacione mečeve Rumunije iz prethodnih ciklusa, a dobro je što smo osim te selekcije, za protivnika dobili Kosovo, jer nećemo imati teška putovanja.\nUtisak je da nam grupa odgovara, imamo iskustva iz kvalifikacija za minulo Evropsko prvenstvo, tako da sam siguran da ćemo biti spremni i da ćemo imati uvid u igru svih protivnika. Nadam se, kao i svi u državnom timu, da možemo uspešno da završimo novi kvalifikacioni ciklus i plasiramo se na Evropsko prvenstvo”.\nCrna Gora će kvalifikacije početi 4. ili 5. novembra protiv selekcije RS Kosova na svom terenu, a tri dana kasnije gostuje Rumuniji. S obzirom na to da će Švedska nastupiti u kvalifikacijama za Olimpijske igre u martu, 3. i 4. kolo će morati da se igra u januaru, pre Svetskog prvenstva u Egiptu.\nTako će se izabranici Zorana Roganovića odmeriti snage sa Švedskom 6. ili 7. januara naredne godine u Crnoj Gori, a tri dana kasnije na gostujućem terenu. Popularni „lavovi” 28. ili 29. aprila gostuju na Kosovu, a u poslednjem kolu, koje sve reprezentacije igraju 2. maja u 18 časova, dočekuju Rumune.\nPodsećanja radi, odlukom EHF-a, kojom su ukinuti baraž mečevi za plasman na Svetsko prvenstvo, Crna Gora je ostala bez prilike da se protiv Češke bori za mesto na planetarnoj smotri, ali još uvek tinja nada da će Crna Gora dobiti specijalnu pozivnicu od strane IHF-a, za planetarnu smotru koja je na programu u junuaru, u Egiptu.


Emirates obustavlja sve letove - Novosti - Turistički svet\nEmirates obustavlja sve letove\nAvio-kompanija Emirates, najveća putnička avio-kompanija na svetu prema raspoloživom kapacitetu (ASK) objavila je da će od srede, 25. marta gotovo u potpunosti obustaviti avio-saobraćaj.\nOva će kompanija nastaviti da održava kargo saobraćaj, kao i pojedine putničke letove kojima će omogućiti putnicima da se vrate kućama. Redovan red letenja ove kompanije biće suspendovan na najmanje dve nedelje, a u kompaniji će pratiti razvoj situacije.\nIz kompanije je najavljeno da zbog krize izazvane pandemijom koronavirusa, neća otpuštati radnike, ali će svim zaposlenim biti skresane plate u naredna tri meseca. Ova mera se preduzima kako bi se sačuvala likvidnost kompanije, ali i radna mesta.\nU skladu sa najnovijom odlukom Vlade Ujedinjenih Arapskih Emirata, sve putničke aviokompanije iz ove zemlje će obustaviti putnički avio-saobraćaj. Osim Emirates-a potpunu obustavu sprovode i Etihad Airways, Flydubai i Air Arabia.


Ekspert i kompozitor Mlađan: Stranka u blokadi, dugove ne vraća, dok njemu kaplje sa svih strana - Jutarnji GLASnik\nBivši potpredsednik Vlade i nekadašnji ministar Mlađan Dinkić odlično se snalazi u privatnom biznisu, a od skoro je i savetnik crnogorskog predsednika Mila Đukanovića. I dok njemu sjajno ide, njegova bivša stranka Ujedinjeni regioni Srbije, čiji je i dalje zvanični zastupnik, „grca“ u dugovima, koji su dostigli čak 182,4 miliona dinara ili oko 1,5 miliona evra.\n„JAKI, VIŠE ZA SEBE NEGO ZA REGIONE I SRBIJU: Čelnici URS-a nekad“ (Vreme)\nAko je suditi po broju funkcija koje je promenio i opstanku na vlasti, Mlađan Dinkić će verovatno ostati zapisan kao jedan od najuspešnijih srpskih političara, ako ne i najuspešniji. Na samom početku svoje političke karijere izabran je za guvernera Narodne banke, da bi potom menjao funkcije u Vladi Srbije – bio je ministar finansija, privrede, ekonomije i regionalnog razvoja, kao i potpredsednik Vlade.\nZa sve to vreme, njegova stranka URS, a prethodno G17 plus, uspešno je plivala na političkoj sceni, a njeni članovi su dobijali najznačajnije resore u tadašnjim vladama. Ipak, posle 14 godina gotovo neprestanog boravka na vlasti, URS je pao ispod cenzusa, a Dinkić je nakon toga odlučio da se posveti privatnom biznisu.\nKomponovao je pesme, uglavnom za domaće pop pevače, osnovao je konsultantsku firmu, član je Upravnog odbora „Zberbanke“, a od skoro je angažovan i za savetnika predsednika Crne Gore Mila Đukanovića.\nI dok njemu na svim poljima „cveta“, njegova partija, u kojoj je o svemu odlučivao, već dugo se nalazi u blokadi. Prema podacima sa sajta Narodne banke Srbije, u ovom trenutku dug URS-a iznosi 182.375.211 dinara. Na spisak dužnika u prinudnoj naplati, ta stranka dospela je jula 2015. godine, a njeni računi blokirani su čak 1098 dana, odnosno pune tri godine.\nURS u Registru političkih partija, Screenshot/ Blic\nMada nekadašnjih funkcionera URS-a na političkoj sceni nigde nema, ta partija i dalje postoji u Registru političkih stranaka, koje vodi Ministarstvo za državnu u pravu i lokalnu samoupravu. Prema podacima koji se nalaze u Registru, Mlađan Dinkić, koji je posle kraha na izborima napustio politiku, tamo se i dalje vodi kao zastupnik URS-a.\nMilionski dugovi za TV kampanju i zakup\nO dugovima URS-a nikad nije želeo da govori. Ipak, poznato je da je ta partija ostala dužna TV stanicama za izbornu kampanju i spotove koji su na njima emitovani, kao i za zakup prostora od oko 600 kvadrata na Trgu republike u Beogradu.\nKako je „Blic“ pisao, još 2013. URS je na ime kirije DIPOS-u dugovao 16,7 miliona dinara i već tada ta stranka nije platila 20 mesečnih zakupa. Takođe, u tom periodu stranka Mlađana Dinkića bila je dužna oko dva miliona evra raznim poveriocima i to uglavnom za marketinške usluge. Dug se u međuvremenu smanjio, jer je URS uprkos krahu na republičkim izborima i dalje imao svoje odbornike na lokalu po Srbiji.\nPosle nekog vremena, funkcioneri te stranke su pošli svako na svoju stranu. Veroljub Stevanović praktično je reaktivirao „Zajedno za Šumadiju“, Boško Ničić je nakon pobede na izborima u Zaječaru prišao SNS, dok je Predrag Marković u Pokretu za obnovu kraljevine Srbije.\nNekadašnja visoka funkcionerka URS-a Suzana Grubješić izabrana je za generalnu sekretarku Evropskog pokreta u Srbiji, a Verica Kalanović se 2015. godine zaposlila kao direktorka jednog zavisnog preduzeća u Luci Beograd. Nije poznato da li je u međuvremenu promenila svoje radno mesto.\nTagged mlađan dinkić


Dačić: Svi dogovori sa Prištinom su statusno neutralni\nDačić: Svi dogovori sa Prištinom su statusno neutralni\nPremijer Srbije Ivica Dačić izjavio je da postoje velike šanse da Srbija dobije datum za početak pregovora sa EU krajem juna, a najavljuje i „užarenu diplomatsku ofanzivu Beograda u narednim danima, kako bi Srbija obezbedila najširu moguću podršku za nastavak evropskih integracija“.\n„Očekujemo i da Litvanija, konačno, kao poslednja zemlja EU, 14. juna ratifikuje SSP, a narednih dana ugostićemo i nemačke parlamentarce. Zasada se stvari odvijaju u pozitivnom smeru“, izjavio je Dačić u intervjuu za “Novosti“.\n„Želimo da stvari budu potpuno jasne, kako ne bismo došli u situaciju da neko sutra pogrešno tumači ono o čemu se dogovaramo. Za nas je važno da još jednom ponovimo da su svi ovi dogovori statusno neutralni, da ne menjaju našu poziciju u odnosu na jednostrano proglašenu nezavisnost Kosova“, kazao je premijer.\nDačić je poručio da će se Srbija prootiviti svakom pokušaju da se na mala vrata, ispod žita afirmiše nezavisnost Kosova.\n„Mi ćemo, naravno, primenjivati sve postignute dogovore, ali se u njihovoj primeni mora poštovati princip statusne neutralnosti“, zaključio je Dačić.


Iznešene kritike putem bloga\nDa li su kritike koje sam iznela u svojim tekstovima na svom blogu definisane Krivičnim zakonikom kao “uvreda” ili predstavljaju subjektivno mišljenje o javnom događaju i javnim ličnostima?\nVrednosni sudovi ne mogu biti tačni ili netačni, ali mogu biti uvredljivi. Ukoliko je kritika upućena na račun javnih ličnosti one su dužne da pokažu veći stepen tolerancije u odnosu na javno izgovorene reči koje u određenom smislu mogu biti čak i uvredljive.\nDa li fotografije učesnica reality programa, imaju pravo da budu postavljene na blog bez dozvole vlasnika i ličnosti sa fotografija?\nAko su fotografije preuzete iz nekog medija, ne postoji problem sa ličnostima koje se na njoj nalaze, ali postoji osnov da se autor/nosilac autorskog prava protivi neovlašcenom iskorisćavanju autorskog dela.\nFotografisanje na javnom mestu\nDa li fotografisanje učesnica reality programa na javnom mestu tokom promocije nekog takmičenja, bez zabrane fotografisanja predstavlja nedozvoljeno fotografisanje definisano Krivičnim zakonikom?\nFotografisanje učesnica na javnom mestu, tokom promocije nekog takmičenja, ne predstavlja krivično delo neovlašćenog fotografisanja ili neovlašćenog objavljivanja i prikazivanja tuđeg spisa, portreta i snimka, jer se u oba slučaja radi o osetnom zadiranju u privatni zivot, što ovo nije.


Specijalni izaslanik državnog sekretara Sjedinjenih Američkih Država (SAD), Metju Palmer ocenio je prilikom današnje posete Beogradu da je Evropska unija načinila "istorijsku grešku", odlukom da Severnoj Makedoniji i Albaniji ne dodeli datum za početak pristupnih pregovora.\nPalmer se na konferenciji za novinare posle susreta sa predsednikom Srbije Aleksandrom Vučićem obratio na srpskom a prva poruka bila je u vezi sa regionom.\n"Odluka Evropske unije je po našem mišljenju istorijska greška i loša poruka regionu", ocenio je Palmer.\nNaveo je da SAD žele evropsku perspektivu za Zapadni Balkan i da će raditi na tome da ubede lidere EU u to pre samita u Zagrebu u maju sledeće godine.\nPredsednik Srbije Aleksandar Vučić izjavio je nakon sastanka da je zadovoljan sadržajem susreta ali nije otkrivao mnogo detalja. Rekao je da je zagovor bio "otvoren i iskren" ali da mu "pristojnost kao domaćina nalaže da javnosti ne otkriva baš sve".\nVučić je takođe rekao i da očekuje da će uskoro, kako se izrazio, "za dva ili tri meseca", biti nastavljen dijalog sa Prištinom.\n"Želimo da dijalog bude ozbiljan i da vodi ka kompromisnom rešenju. Srbija je spremna za kompromis, ali nije i nikada neće biti spremna za ponižavanje sebe i svog naroda - i svog naroda na Kosovu i naroda u celini. Nikada nismo isticali bilo kakve ekstremne zahteve, niti ono što znamo da niko neće prihvatiti, zato smo pominjali kompromis", rekao je Vučić.\nPoručio je da "greše i oni među Albancima i u delu međunarodne zajednice koji smatraju da je moguće da se pritiskom Srbija natera da prihvati bilo šta suprotno svojim nacionalnim interesima, jer je tako nešto nemoguće".\nŽelimo evropsku perspektivu za ceo Zapadni Balkan: Metju Palmer\nOdgovarajući na pitanje novinara u vezi sa izborima na Kosovu, Metju Palmer je rekao je da je Srpska lista dobila podršku većine kosovskih Srba i da je time izborila pravo da bude predstavljena u vladi Kosova.\n"Mislim da na Kosovu postoji prostor da se čuje mnogo različitih glasova, ali je važno i da se poštuju rezultati izbora", poručio je on.\nPalmer je naveo da je u razgovoru s kosovskim političarima i kandidatom za premijera Aljbinom Kurtijem, rekao da je važno da kosovski Srbi imaju priliku da se na Kosovu izraze i kroz politički proces.\nPredsednik Srbije je poručio i da Srbija želi da intenzivira bilateralne odnose sa SAD.\n"Koristim priliku da još jednom pozovem američkog predsednika Donalda Trampa da poseti Srbiju. Nijedan američki predsednik od Džimija Kartera 1980. godine nije posetio Srbiju i to bi bio snažan impuls razvoju naših odnosa", rekao je Vučić.\nGovoreći o odnosima sa SAD, Vučić je poručio da ne želi sukob sa, kako se izrazio, najvećom silom sveta.\n"Mi da ulazimo u sukobe sa Amerikom nećemo. Ja sam vam to rekao već bezbroj puta. Srbija da misli da može da pobedi Ameriku i da se svađa sa Amerikom bi pokazala ne samo naivnost već i glupost, i meni ne pada na pamet da takvu politiku vodim. Zato ćemo sve probleme koje imamo umeti da rešavamo na bilateralnom nivou štiteći svoje interese, ne podilazeći uvek najmoćnijoj sili sveta, ali dobro razumevajući dokle i šta možemo da učinimo i kako možemo da učinimo", rekao je Vučić.\nPoseta Metjua Palmera Predsedništvu trajala je oko sat vremena. Prvo je održan tet-a-tet sastanak specijalnog izaslanika i predsenika Srbije a potom i susret u širem sastavu kada su se sastanku priključili i ambasador SAD Entoni Godfri i direktor Kancelarije za Kosovo, Marko Đurić.\nPalmer je došao u Beograd nakon što je prethodno posetio Prištinu i Skoplje, gde se sastao sa tamošnjim zvaničnicima.\nSpecijalni predstavnik državnog američkog državnog sektretara je 1. novembra u obraćaju studentima i članovima civilnog društva u Narodnoj biblioteci u Prištini rekao da Sjedinjene Države neće nametati rešenje Srbiji i Kosovu.\n"Mi to ne možemo i nećemo uraditi. Nema konačnog rešenja dok Kosovo i Srbija ne postignu dogovor i dok ga ne potvrde oba parlamenta", rekao je on i dodao da taj proces mora biti prioritet za sve građane Srbije i Kosova i sve lidere, uključujući i novu kosovsku vladu.\nŠto se tiče učešća Srbije u procesu dijaloga, Palmer je rekao da Srbija mora da promeni svoju strategiju.\nUoči dolaska u Beograd, Palmer je za makedonsku televiziju Alsat M izrazio zabrinutost Sjedinjenih Država zbog prisustva ruske vojne opreme u Srbiji.\n"Postoji doza zabrinutosti zbog raspoređivanja ruske vojne opreme na teritoriji Srbije, ali i zbog mogućnosti da Srbija nabavi specifične ruske sisteme. To bi vodilo riziku da joj se uvedu specifične sankcije zbog kupovine ruske vojne opreme. Nadamo se da su naši srpski partneri svesni toga", rekao je Palmer odgovarajući na pitanja kakav je stav SAD povodom nedavno održane vojne vežbe srpske i ruske vojske "Slovenski štit" i prisustva raketnog sistema S-400 u Beogradu.\nRuski S- 400 u Srbiji\nPredsednik Srbije Aleksandar Vučić rekao je 2. novembra i da ga je iznenadilo to što je američki izaslanik Metju Palmer prilikom poseta Prištini i Skoplju "govorio samo o obavezama Srbije, a ne i o obavezama Kosova".\n"Nijednog sekunda, recimo, nije spomenuo stvarne i objektivne obaveze Prištine, poput formiranja Zajednice srpskih opština (ZSO), što je njihova nesumnjiva međunarodno-pravna obaveza proistekla iz Briselskog sporazuma i svih kasnijih aneksa tog ugovora", rekao je Vučić za “Večernje novosti”.\nOn je naveo da je očekivao da će Palmer u Prištini tražiti od kosovskih vlasti da "smanje očekivanja" i da se potrude oko kompromisa a da se ovako pita o čemu se uopšte pregovara.\n"O tome u kom trenutku da priznamo nezavisno Kosovo a da nam oni za to ukinu takse (na robu iz Srbije koje je Vlada Kosova uvela krajem 2018. godine, prim. RSE)? Mene to podseća na neku šalu. U svakom slučaju bićemo spremni na razgovore i za postizanje kompromisnih rešenja ali na poniženje Srbije nikada nećemo pristati", rekao je Vučić.\nKomentarišući Palmerovu izjavu o riziku od uvođenja sankcija zbog kupovine ruske vojne opreme, Vučić je rekao da Srbija nije nabavila sistem S-400, te dodao da SAD imaju različite aršine za različite zemlje, a kako je dodao eventualne sankcije bi bile "potpuno neopravdane i nepravedne".


Udruženje novinara Srbije (UNS), Koalicija za slobodu medija i Asocijacija nezavisnih elektronskih medija (ANEM) ocenili su danas da je Ministarstvo kulture i informisanja, na čelu sa ministarkom Majom Gojković, zloupotrebilo instituciju nezavisnog medijskog stručnjaka i u komisije koje odlučuju o projektnom sufinansiranju imenovalo stručnjake iz medijskih udruženja “koja ne postoje”.\nUdruženja navode da je ministarstvo donelo odluku da u komisijama koje odlučuju o budžetskom novcu za republičke medijske konkurse, većinu čine pripadnici medijskih udruženja čija je jedina svrha “raspodela novca medijima bliskim vlastima u lokalnim sredinama”.\nUNS, Koalicija i ANEM u julu 2021. skrenuli su pažnju javnosti da je Ministarstvo na čelu sa Majom Gojković u Radnu grupu za izradu medijskih zakona rešilo da uvrsti, kako su naveli, “novinska udruženja PROUNS, Komnet, Društvo novinara Srbije, Asocijaciju radio televizija Srbije, Društvo novinara Vojvodine i Udruženje medija i medijskih radnika”.\n“Tada smo jasno rekli da pojedine organizacije pod tim nazivom ne postoje, nemaju kontakt podatke, aktivne veb sajtove, ne mogu da kažu koliko članova imaju, odnosno koje organizacije ulaze u sastav udruženja, kao i da se isti ljudi kao funkcioneri u jednim, pojavljuju i u drugim organizacijama”, navedeno je u saopštenju.\nUNS, Koalicija i ANEM poslaće danas Ministarstvu kulture i informisanja zahtev po Zakonu o slobodnom pristupu informacijama od javnog značaja u kom traže imena i profesionalne biografije svih pristiglih kandidata za članstvo u ovogodišnjim komisijama.\n“Analizom tih podataka bićemo u prilici da javnost upoznamo ko su bili kandidati, a ko je odlukom Ministarstva odabran da odlučuje o budžetskom novcu namenjenom medijskim sadržajima od važnosti za javnost i gradjane Srbije”, naveli su iz udruženja.


Visa centar za inovacije u Majamiju | Visa\nVisa centar za inovacije u Majamiju\nDobro došli na mesto gde je saradnja osnova naše vizije i gde produbljujemo međuljudske odnose kako bismo stvorili bolju budućnost.\nTim za inovacije\nKako doći do našeg centra\nVisa centar za inovacije u Majamiju je mesto za otkrivanje, zajedničko stvaranje i istraživanje. Podstičemo razmišljanje izvan okvira uobičajenog i navodimo naše posetioce da izađu van svoje zone udobnosti. Posetioci koji prvi put obiđu naš centar obično nam se pridruže u prezentaciji iskustava i odatle istražujemo nove mogućnosti za saradnju, što može rezultirati jednim od tri različita angažmana.\nAngažovanost na otkrićima podrazumeva poludnevne ili celodnevne sastanke; svrha je da se povežemo sa našim klijentom i razgovaramo o inovativnim inicijativama dok istražujemo mogućnosti na kom polju bismo mogli da sarađujemo.\nUčešće u zajedničkom stvaranju podrazumeva višednevne sastanke koje započinju poslovnim izazovom i nastavljaju se brzom izradom prototipova i nacrta velike preciznosti. Ovi sastanci su izazovni, zabavni i guraju nas van zone udobnosti kako bismo stvorili nova rešenja.\nIstraživački angažmani obično traju od 2 do 4 sata, a svrha je da saznamo više o aktuelnim inovativnim inicijativama naših klijenata i da ih informišemo o načinu rada našeg centra za inovacije.\nOrganizovanje sjajno provedenog vremena nije lak posao, ali formiranje inovativnog tima je čak i izazovniji zadatak. Zato smo bili veoma oprezni u procesu formiranja našeg tima ovde u Visa centru za inovacije u Majamiju. Želimo da se uverimo da je zastupljena različitost i da imamo potreban skup veština kako bismo pružili najbolje iskustvo našim klijentima.\nNaš tim uključuje profesionalce iz različitih oblasti, uključujući eksperte u industriji plaćanja sa više od 20 godina iskustva, stručnjake za marketing i UX/UI dizajnere.\nAdresa: 1004 N.W. 65th Ave, Miami, FL 33126\nDa biste pristupili našem parking prostoru, koristite glavni ulaz za vozila na aveniji NV 65th Ave. Nakon ulaska u parking prostor molimo vas parkirajte vozilo na mestu naznačenom za posetioce ili na mestima sa desne strane koja gledaju prema aerodromu u Majamiju.


Kraljevske plate + bogovski džeparac!\nTačno vrijeme: 2020-02-25 10:59:50\nObjavljeno subota, 06 jul 2013 23:27\nSvaki poslanik Narodne skupštine Republike Srpske, pored mesečne plate od oko 2.500 KM, prima i dodatni džeparac za navodni rad na terenu koji dostiže i do 500 KM za svaki mesec! Ne postoje, međutim, nikakvi dokazi niti iko obavezuje poslanike do pokažu kakav je to rad na terenu i jesu li taj novac, zapravo, samo stavili u vlastiti džep baš kao da je reč o sastavnom delu njihove plate.\nSvaki od 83 poslanika Skupštine Srpske ima pravo na tačno 502 KM mesečno na osnovu troškova koje im se iz budžeta doznačavaju za pokrivanje troškova rada poslaničkih klubova.\nKada se podmire troškovi, poput telefonskih računa i goriva za automobil kluba (sekretaricu i vozača plaća im Skupština), ostaje višak koji se prebacuje na račune poslanika za navodni rad na terenu. Po tom osnovu, svaki od njih mesečno obezbedi džeparac od minimalno 150, a maksimalno 502 KM, što je slučaj kod poslanika koji ne pripadaju nijednom klubu.\nZvanično, taj novac se potroši za rad na terenu, što i jeste u opisu radnih obaveza svakog poslanika, ali, zahvaljući tako uopštenoj formulaciji, taj novac zapravo služi kao dodatni džeparac poslanicima na platu koja ionako iznosi od 2.500 do 3.000 KM. Većina tog novca, kako je pokazalo istraživanje Pressa RS, bude potrošena na privatne troškove poslanika, plaćanje kafanskih računa i slično, iako se to teško može podvesti pod "rad na terenu".\n- Sredstva se mahom prebacuju svaka tri meseca, s tim da najmanje novca dobiju poslanici u klubovima sa najvećim brojem poslanika, odnosno SNSD i SDS. Oni mesečno dobiju od 150 do 200 KM, s tim da im se to sabrano isplaćuje svaka tri meseca. S druge strane, u klubovima manjih stranaka poslanici po tom osnovu mesečno dobiju 300 KM, jer imaju i manje troškova. U poslednje vreme, neki od klubova su postali rigorozniji pa traže da se navodni rad na terenu potkrepi računom. Međutim, čak i oni apsolutno sve prihvataju kao dokaz, zbog čega se još nikada nije dogodilo da nekome ne bude isplaćen novac zbog toga što je taj novac potrošio u privatne svrhe - tvrde naši sagovornici.Ove godine, rad klubova će poreske obveznike koštati pola miliona KM, od čega će dobar deo biti utrošen upravo za famozni rad na terenu. Slobodan Popović, šef poslaničkog kluba SDP - SDA, kaže da članovima njihovog kluba svakog meseca po ovom osnovu "pretekne" oko 300 KM. Iako potvrđuje da poslanici imaju pravo da sa tim novcem urade šta god hoće, on tvrdi da se u praksi često dešava da ta sredstva usmere u humanitarne svrhe.\nCrkavica za štampu\n- Jedini uslov je da se taj novac mora pravdati validnim računom, a svaki poslanik ima slobodu da ga potroši kako hoće, s tim da se trudimo da to ne bude plaćanje računa za kafanu, nego da se usmeri na nešto konstruktivno, poput humanitarnih akcija ili pomoći za rad opštinskih odbora stranke - tvrdi Popović.\nS druge strane, u Klubu poslanika SNSD-a tvrde da zbog velikog broja poslanika i automatski većih troškova kluba primaju dosta manje iznose za "rad na terenu", ali i potvrđuju da nisu obavezni da dokazuju u šta su taj novac potrošili.\nNikola Baštinac, zamenik šefa Kluba poslanika SNSD-a, kaže da se novac za rad klubova isplaćuje tri puta godišnje, s tim da se najčešće radi o isplatama po 400 KM.\n- Najveći deo novca za rad kluba potroši se za plaćanje režijskih troškova, štampe, goriva i slično. Ono što ostane isplaćuje se poslanicima za rad na terenu, s tim da je do samog poslanika kako će potrošiti taj novac. Poslanici, međutim, nisu obavezni da troškove potkrepe računima - ističe Baštinac.\nProšle godine klubovi skršili milion KM\nPrema podacima skupštinskog sekretarijata, u prošloj godini je poslaničkim klubovima za izmirenje njihovih troškova doznačeno milion maraka, ali je, kako podseća generalni sekretar Ranko Karapetrović, za ovu godinu planiran upola manji iznos.\n- Od početka ove godine do danas po tom osnovu klubovima su prebačene 283.000 KM. Prema odluci Administrativne komisije parlamenta, sredstva za rad klubova se određuju tako što se celokupan grant podeli sa brojem poslanika u svakom klubu, a zatim se taj iznos podeli na 12 meseci. Po tome, klubovi za troškove svakog poslanika u ovoj godini dobijaju po 502 KM za svaki mesec - ističe Karapetrović.


Parlament EU opomenuo BiH: Nećemo uvoditi vaš sistem etničkog i entitetskog glasanja - mojusk.ba\n“Ovo je došlo do te faze da smo dozvolili sebi da nas kao malu djecu opominju i organizuju nam se roditeljski sastanci na kojim se objašnjava kako djeca nisu uradila domaću zadaću i kako su nemirna na času. To je nepotrebno, a krivac za tu čitavu situaciju su zastupnici iz RS-a”, kazao je Magazinović.\n“To su stvari koje su Evropskoj uniji neprihvatljive i koje nisu u skladu sa principima koji vrijede za sve aspirante za članstvo u EU. Brisel je ponudio da se uvode dvotrećinski način većine u jednoj i drugoj delegaciji što na neki način isključuje strah od preglasavanja RS-a. Međutim, ni to nije bilo prihvatljivo bh. parlamentarcima koji su izabrani u RS-u, jer oni isključivo insistiraju da se u cijelom procesu odlučivanja vidi entitet”, rekao je Genjac.


“Krajina osiguranje” nastavilo pozitivno poslovanje\n28.03.2013. / 14:50\nBANJALUKA, Društvo za osiguranje “Krajina osiguranje” Banjaluka nastavilo je pozitivan trend poslovanja iz prošle godine i za prva dva mjeseca ove godine ostvarilo je povećanje broja preuzetih rizika i fakturisane premije osiguranja za 42,28 odsto u odnosu na isti period 2012. godine.\n“Krajina osiguranje` je, uprkos pada obima privređivanja u Republici Srpskoj, BiH i regionu, povećalo premiju u 2012. godini za 24,27 odsto, a broj zaključenih polisa u istom periodu veći je za 22,71 odsto. Istovremeno, društvo je uspjelo smanjiti troškove provođenja osiguranja za skoro 20 odsto, što je i bio osnovni cilj rukovodstva firme na početku poslovne 2012. godine”, saopšteno je iz ovog društva.\nTo je dovelo do poslovnog dobitka u 2012. godini od 790.835 KM, dok je ukupna bruto dobit ovog osiguravajućeg društva u prošloj godini iznosila 420.883 KM.\n“Društvo za osiguranje `Krajina osiguranje` Banjaluka u 2012. godini izmirilo je sve svoje obaveze po osnovu naknade šteta, osiguranih suma, drugih ugovorenih iznosa i udjela u štetama neživotnih osiguranja. Društvo je izmirilo sve obaveze po osnovu direktnih i indirektnih poreza, kao i sve obaveze po osnovu plata zajedno sa pripadajućim porezima i doprinosima”, navodi se u saopštenju.\nRukovodstvo “Krajina osiguranja” planira da u prvoj polovini ove godine uđe na tržište osiguranja Federacije BiH, čime bi pozitivan trend povećanja fakturisane premije i povećanja učešća na tržištu osiguranja bio još izraženiji.\nTagovi: krajina osiguranjeposlovanjepozitivan trendpremija


Potpisan plan upisa učenika u srednje škole - Novi Sad\n14:02:00 13.02.2017, Komentara: 0\nNovi Sad - Sačinjen je Plan upisa učenika u srednje škole na teritoriji Grada Novog Sada za školsku 2017/2018. godinu.\nReč je o dokumentu koji je zasnovan na realnim potrebama privrednog razvoja lokalne zajednice, a potpisali su ga gradonačelnik Novog Sada Miloš Vučević i direktori 16 novosadskih srednjih škola, i biće dostavljen Školskoj upravi Novog Sada.\nPrema rečima direktora Tehničke škole ''Mileva Marić Ajnštajn'' Stanka Matića Plan upisa se potpisuje svake godine, ali je sada, u okviru reforme školstva i uvođenja dualnog obrazovanja, dat veliki značaj tom segmentu.\n- Novi Sad je prvi grad koji je prepoznao važnost uvođenja dualnog obrazovanja i preduzima korake u tom pravcu. Naša deca treba da budu osposobljena da mogu odmah nakon srednje škole da rade, ali i da imaju dobru osnovu za dalje obrazovanje – naglasio je Matić.\nGradonačelnik Miloš Vučević rekao je da obrazovni sistem mora biti usaglašen sa tržištem rada, a to podrazumeva partnerski odnos sa sektorom privrede. On je zahvalio kompanijama koje su podržale Plan upisa i koje komuniciraju sa srednjim školama kako bi podržale obrazovanje kadrova koji su im potrebni.\n- Za sada je reč o 20 kompanija iz oblasti energetike, građevinarstva, IT sektora, i drugih resora, a naš je cilj da ovo postane šira društvena akcija i da motivišemo što bolju saradnju privrede i obrazovanja - rekao je Vučević.


Nacionalna konferencija "Unapređenje sistema zaštite dece i mladih od nasilja u rekreativnim i sportskim aktivnostima"\nBeograd - Nacionalna konferencija "Unapređenje sistema zaštite dece i mladih od nasilja u rekreativnim i sportskim aktivnostima" održaće se u utorak, 25. marta u "Palati Srbija".\nKonferenciju organizuje Centar za prava deteta u saradnji sa Ministarstvom omladine i sporta Vlade Republike Srbije uz finansijsku podršku Delegacije Evropske unije u Republici Srbiji kroz Program Evropski instrument za demokratiju i ljudska prava.\nKonferenciju će otvoriti ministar omladine i sporta Republike Srbije Vanja Udovičić, šef operativnog sektora Delegacije Evropske unije u Republici Srbiji Martin Kern, predsednik Sportskog saveza Srbije Aleksandar Šoštar, generalni sekretar Olimpijskog komiteta Srbije Đorđe Višacki i menadžerka projekta Milena Golić Ružić. Pored pomenutih, najavljeni su i učesnici koji će govoriti o važnosti unapređenja sistema zaštite dece i mladih od nasilja u sportskim i rekreativnim aktivnostima. Takođe, ova nacionalna konferencija će okupiti predstavnike relevantnih ministarstava i institucija, sportskih saveza i organizacija, nacionalnih i međunarodnih organizacija koje se bave prevencijom i zaštitom dece od nasilja, sportske stručnjake i stručnjake u sportu, mlade sportiste i sportistkinje, roditelje mladih sportista i sportistkinja.\npreuzmite pdf (194.30 kB)


Višе od 30 infrastrukturnih projеkata u oblasti saobraćaja izvodi sе po planovima - Gradjevinarstvo.rs\n21.03.2018. | MGSI\nVišе od tridеsеt infrastrukturnih projеkata u Srbiji u oblasti drumskog i žеlеzničkog saobraćaja izvodi sе po planovima i ni na jеdnom nijе bilo prеkida radova, bеz obzira na kraj građеvinskе sеzonе, zaključеno jе na sastanku potprеdsеdnicе Vladе Srbijе i ministarkе građеvinarstva, saobraćaja i infrastrukturе, prof. dr Zoranе Mihajlović, sa dirеktorima žеlеzničkih kompanija, Putеva Srbijе, Koridora Srbijе i projеktantskih kuća Saobraćajnog instituta CIP i Instituta za putеvе.\nKada su u pitanju žеlеznički projеkti, izmеđu ostalog, novi Žеžеljеv most u Novom Sadu bićе otvorеn za žеlеznički saobraćaj počеtkom aprila, dok ćе BG voz od polovinе aprila ići rеkonstruisanom prugom od Rakovicе do Rеsnika. Bićе održani i prеgovori sa kuvajtskim fondom u vеzi sa završеtkom drugе fazе i izgradnjom novе žеlеzničkе stanicе Prokop, a na jеsеn bi vеć mogli da počnu radovi na еlеktrifikaciji prugе Niš–Dimitrovgrad.\nŠto sе tičе drumskog saobraćaja, vеć u nеdеlju 25. marta bićе obеlеžеno probijanjе drugе cеvi građеvinski izuzеtno zahtеvnog tunеla Brančić kod Ljiga na Koridoru 11, dok ćе visoka dеlеgacija iz Kinе boraviti u Srbiji srеdinom aprila, kada ćе obići svе dеonicе kojе na ovom koridoru radе kinеskе kompanijе.\nKoridori Srbijе izvеstili su potprеdsеdnicu Mihajlović da sе radovi na Koridoru 10 kroz Grdеličku klisuru obavljaju po planu, tunеl Prеdеjanе bićе u potpunosti završеn srеdinom aprila, dok ćе do počеtka lеtnjе sеzonе biti završеnе još tri dеonicе auto-puta u Grdеlici.\nDеonica od Srpskе kućе do Lеvosoja dobićе novе izvođačе u aprilu, a prеma obеćanju Putеva Srbijе, ova dеonica trеbalo bi da budе završеna za Vidovdan. Sa Putеvima Srbijе razgovarano jе o radovima na projеktu rеhabilitacijе i rеkonstrukcijе Đеrdapskе magistralе, kao i povеzivanju Požarеvca sa auto-putеm Bеograd-Niš magistralom koja bi imala čеtiri trakе.\nRazgovarano jе i o problеmima sa kosinama u Grdеličkoj klisuri, a dogovorеno jе da sе i drugе državnе institucijе uključе u utvrđivanjе činjеnica o tomе šta jе dovеlo do urušavanja manjеg dеla kosinе.\nTakođе jе razgovarano i o radovima na obilaznici oko Bеograda, projеktu rеhabilitacijе rеgionalnih putеva, a idućе nеdеljе Putеvi Srbijе ćе raspisati tеndеr za izbor izvođača rеhabilitacijе auto-puta od granicе sa Hrvatskom do Kuzmina.


IZBEGLICE NE MOGU U MAKEDONIJU, GRANICA SA GRČKOM ZATVORENA\nOd ponedeljka ujutro nijednom od oko 14.000 izbeglica, koliko ih ima na grčkoj strani granice sa Makedonijom, nije dozvoljeno da nastavi put ka Zapadnoj Evropi, preneo je AP.\nMakedonska policija je otvorila kapiju samo da vrati u Grčku četvoricu Avganistanaca koji su uhvaćeni u pokušaju da ilegalno pređu granicu, a više desetina ljudi provelo je olujnu noć u šatoru u blizini graničnog prelaza, nadajući se da će im biti dozvoljeno da prođu.\nGrčki stručnjaci za kontrolu bolesti upućeni su u izbeglički centar pored Idomeni. Generalni sekretar u tom ministarstvu Janis Baskozos je rekao da je u kampu u Idomeniju veliki broj dece i žena, među kojima ima i trudnica, koji imaju potrebu za lekarom. On je istakao da nema slučajeva koji bi mogli izazvati paniku.\nIzbeglice su izjavile da će čekati dok im ne bude dozvoljeno da uđu u Makedoniju i da nastave put prema Zapadnoj Evropi.\nStotine izbeglica je podiglo šatore koje su dobili od humanitarnih agencija na poljima pored tranzitnog logora, prenosi AP i dodaje da pale vatre da bi osušili mokru odeću.\nGrčke vlasti su najavile izgradnju dodatnog smeštaja za izbeglice južno od pograničnog mesta Idomeni.


Godišnja putarina od Banjaluke do Gradiške 1.400 KM\n1319\tObjavljeno 24 oktobar 2019 Autor: Micro Mreza\nPutarina za kompletnu dionicu autoputa Banjaluka-Gradiška, umjesto sadašnje 2,5 koštaće 3,5 KM, a vozači koji se odluče na kupovinu godišnje karte za tu realaciju moraće iskeširati čak 1.400 KM.\nOvo poskupljene rezultat je Uredbe o visini putarine za korištenje 106 kilometara autoputa u Srpskoj, koju je danas usvojila Vlada RS.\nRazlog za donošenje nove uredbe je uvođenje zatvorenog sistema naplate koji podrazumijeva plaćanje putarine po pređenom kilometru, a prema novom cjenovniku, putarine u RS i po nekoliko puta su skuplje nego u EU.\nNa autoputu Banjaluka-Doboj, gdje je već uveden zatvoreni sistem naplate cijene su ostale iste, pa tako putarina za kopletnu trasu ostaje sedam KM.\nNajznačajnije novine iz nove Uredbe odnose se na autoput Banjaluka-Gradiška, gdje bi zatvoreni sistem naplate trebao profunkcionisati u prvim danima novembra. Kada se to desi, vozači koji budu putovali od Gradiške do Nove Topole za putarinu će morati izdvojiti marku, a do Aleksandrovca dvije KM. Za autobuse i kamione, od 1,3 metra visine, cijena putarine na relaciji Banjaluka-Gradiška iznosiće sedam maraka.\nNovom Uredbom utvrđeni su i stimulativni modeli plaćanja za elektronsku naplatu putarine i to periodične, mjesečne ili godišnje pretplatne karte za motore i automobile.\nU tom dokumentu navedeno je da periodična karta predstavlja iznos putarine za određenu relaciju, te da se množi se brojem kalendarskih dana u zahtjevanom periodu. Mjesečna karta se obračunava tako što se iznos putarine za određenu relaciju množi sa brojem 40, dok se cijena godišnje karte dobija na način što se iznos putarine za određenu relaciju množi sa 400. Na taj način godišnja karta na kompletnoj relaciji autoputa Banjaluka-Doboj koštaće 2.800 KM, što je više od tri prosječne plate u RS.\n- Vozači koji kupe mjesečne, periodične ili godišnje karte imaće popust u rasponu od 15 do 25 odsto, koji će vrijediti na cijeloj mreži auto-puteva - stoji u saopštenju Vlade RS.\nMinistri u Vladi RS danas su usvojili i Informaciju o javnom pozivu za dodjelu dozvole za korištenje radiofrekvencijskog spektra za pružanje usluge upravljanja elektronskom komunikacijskom mrežom u digitalnoj zemljaskoj radiofuziji BiH multipleks C sa prijedlogom zaključaka, piše Glas Srpske.


Narodna verovanja - Evo šta znači kada vas svrbi desno stopalo?\nIZVOR: objektiv.rs | UTORAK, 18.01.2022 | 17:00\nTeško da postoji neki deo našeg tela za koji se ne vezuje neko pozitivno ili negativno značenje.\nTo se odnosi na sva “igranja”, trzanja, pomeranja, svrab i slično. Zato je zanimljivo pogledati šta različita narodna verovanja kažu o tome šta znači kada vas zasvrbi desno stopalo.\nAko vas svrbi desno stopalo, to znači da ste puni pozitivne energije. Spiritualno, levo stopalo se uglavnom smatra “negativnim” stopalom, što bi, u stvari, značilo da ako vas svrbi levo stopalo, to je simbol loših stvari koje dolaze.\nDesno stopalo, s druge strane, smatra se “pozitivnim” i povezano je sa dobrim i pozitivnim znakovima.\nSvrab u desnom stopalu mogao bi da znači i da neko hoda preko mesta tvog večnog počinka ili da ćete vi uskoro hodati nekim nepoznatim putem.\nDesna strana tela je pozitivna, dok je leva negativna, što znači da kada osećate nešto na delovima tela koji se nalaze na desnoj strani, pozitivna energija je aktivirana.\nSvrab stopala povezan je s hodanjem po nepoznatom terenu, što bi značilo da ako vas zasvrbi stopalo, uskoro ćete otići na neko novo mesto.\nTo bi moglo da bude pravo, fizičko putovanje, poput odmora ili nove poslovne prilike. Kad osetite svrab baš u desnom stopalu, znači da vaše putovanje zahteva planiranje pa je važno da ne budte impulsivni u svojim izborima, nego da odlučujete racionalno i promišljeno.


Krstarica 6. februara 2001. 00:00\nDennis Tito, 60, bivši inženjer NASA-a, a danas biznismen i multimilioner, je prvi čovek koji će poći na turističko putovanje u kosmos. Barem bi tako trebalo da bude, ako ne iskrsnu nepredviđene prepreke i problemi.\nAmerički biznismen je prošle godine uspeo da postigne dogovor o takvom aranžmanu sa MirCorp, holandsko-američko-ruskom kompanijom, jednoj od prvih koja namerava da se bavi svemirskim turizmom. Zahvaljujući nepostojanju preciznih zakona u Rusiji, ali i činjenici da novac tamo može da otvori mnoga vrata, od vlasti je dobijena dozvola da Dennis Tito poleti ka svemirskoj stanici „Mir“ i na njoj provede izvesno vreme.\nPlanovi su se izjalovili kada je u ruskom parlamentu odlučeno da se projekat „Mir“ okonča prinudnim spuštanjem i uništenjem zbog problema koji su se pojavili u funcionisanju stanice i zbog nedostatka finasijskih sredstava za dalje održavanje. Američki biznismen od svoje namere da plati 20 miliona dolara za putovanje u kosmos nije odustao i uskoro je pronađeno novo rešenje – umesto na „Mir“ otputovaće na Međunarodnu orbitalnu stanicu „Alpha“.\nU januaru je započeo psiho-fizičke pripreme u trenažnom centru za kosmonaute „Gagarin“, koji se nalazi blizu Moskve. Sve se odvijalo u najboljem redu, da bi krajem januara potencijalni svemirski turista završio u bolnici sa upalom pluća. Dalje pripreme su dovedene u pitanje, očekivalo se da oporavak potraje, ali se njegovo stanje ipak vrlo brzo stabilizovalo.\nDatum poletanja je zakazan (30. april), ruski lekari su izdali sve potrebne dozvole, ali se onda postavilo i novo pitanje, novi problem – da li je dovoljan samo ruski potpis? S obzirom da je u pitanju međunarodna stanica, NASA je zatražila da se trenaža i pregledi obave i u SAD. Tako će uporni američki biznismen, koji se nikako ne predaje, posle ruskog treninga proći i onaj u NASA-inom Johnson Space Centre-u, gde će ga pregledati i ekipa američkih doktora.\nKroz te pripreme će proći zajedno sa još dvojicom ruskih kosmonauta, s kojima će uzleteti 30. aprila u raketi „Sojuz“, koja će na Međunarodnu orbitalnu stanicu stići 2. maja. Tamo će ova trojka provesti nedelju dana, nakratko praveći društvo posadi koja na stanici boravi od 2. novembra 2000. godine.


Greg Delavi - Blic Online\nOdlazeći ambasador SAD u Prištini Greg Delavi napisao je u današnjem autorskom tekstu za "Zeri" da je pomirenje između Albanaca i Srba ključno za mir.\nKosovski ministar za zajednice i povratak u ostavci Dalibor Jevtić i odlazeći američki abasador Greg Delavi saglasili su se na današnjem sastanku da je dijalog jedini način rešavanja problema u odnosima Srba i Albanaca i da je važno da svako da doprinos tom procesu kako bi se došlo do rešenja u cilju stabilnosti i mira.\nDelavi: Beograd i Priština da postignu prihvatljiv i održiv sporazum\nSjedinjene Američke Države se trenutno ne upuštaju u detalje sporazuma između Srbije i Kosova, ali zastupaju stav da treba postići sporazum koji će da bude održiv i koji će i Srbi i Albanci moći da prihvate, izjavio je danas odlazeći američki ambasador u Prištini Greg Delavi.\nAmbasador SAD u Prištini, Greg Delavi izjavio je da je potrebno još više rada da se smanje tenzije i da se normalizuju odnosi između Beograda i Prištine.\nPredsednik kosovske skupštine Kadri Veselji, razgovarao je rano jutros u parlamentu sa odlazećim američkim ambasadorom u Prištini Gregom Delavijem, nakon kojeg je na Fejsbuku napisao da SAD podržavaju uspešan završetak dijaloga, koji će "obezbediti stabilnost i mir na Balkanu, a Kosovu otvoriti put za članstvo u UN, NATO i EU".\nOstavka specijalnog tužioca loša je za vladavinu prava na Kosovu, posebno ako je usledila zbog pretnji, napisao je na svom Tviter nalogu američki ambasador u Prištini Greg Delavi.\nAmerički ambasador u Prištini Greg Delavi danas je izrazio zadovoljstvo povodom saopštenja EU o tome da će nacrt statuta Zajednice srpskih opština biti razmatran na narednom sastanku u Briselu.\nZamenik predsednika Demokratskog saveza Kosova (DSK) Ljutfi Haziri, potvrdio je da je američki ambasador u Prištini prisustvovao danas sastanku koji je "održan u kući lidera tog saveza Ise Mustafe".\nDelavi za jedinstvo svih u dijalogu Beograd - Priština\nAmerički ambasador u Prištini Greg Delavi izjavio je da je 2018. godina dijaloga i pozvao je sve kosovske političke činioce da postignu jedinstvo u dijalogu sa Beogradom.\nAmerički ambasador u Prištini Greg Delavi, kritikovao je prištinske institucije za odlaganje izbora troje sudija Ustavnog suda.\nPredstavnica EU i američki ambasador osudili kosovske vlasti zbog Visokih Dečana\nŠefica kancelarije EU u Prištini Natalija Apostolova i ambasador SAD na Kosovu Greg Delavi zatražili su od vlasti u Prištini da se pridržavaju zakona o Specijalnoj zaštićenoj zoni manastira Visoki Dečani.\nDelavi ponovo pozvao na ratifikaciju Sporazuma o demarkaciji\nAmerički ambasador u Prištini Greg Delavi ponovo je pozvao je poslanike kosovskog parlamenta da ove sedmice izglasaju Sporazum o demarkaciju, koji je potpisan 26. avgusta 2015. u Beču i, kako je naveo, okončaju to pitanje.\nAmerički ambasador u Prištini Greg Delavi osudio je danas nedavne pretnje srpskim pripadnicima Kosovskih bezbednosnih snaga u Zubinom Potoku.\nAmerički ambasador na Kosovu: SAD će biti aktivno uključene u dijalog Beograda i Prištine, dogovor postići što pre\nZamenik predsjednika Udruženja bivših pripadnika OVK Nasim Haradinaj upozorio je američkog ambasadora u Prištini Grega Delavija da vodi računa o tome šta govori kada je reč o nekadašnjim komandantima OVK-a, koje je optužio za ratne zločine.\nAmerički ambasador na Kosovu Greg Delavi izjavio je danas da će se poslanici Skupštine Kosova, koji su podržali inicijativu o ukidanju Specijalnog suda za ratne zločine, i političari koji su je predvodili, i pored toga što to poriču, suočiti sa posledicama ukoliko takva inicijativa uspe.\nDelavi: Zaustaviti pokušaj ukidanja Specijalnog suda\nAmerički ambasador u Prištini Greg Delavi izjavio je danas da na Kosovu ne bi trebalo da se desi ukidanje Specijalnog suda za zločine OVK i da bi ukidanje imalo "strašne posledice za evropsku budućnost Kosova i njegove odnose sa SAD".


Samit G20 počinje sutra u francuskom gradu Kanu\nEvropski lideri održali su strateške rezgovore pred susret sa grčkim premijerom Jorgosom Papandreuom povodom njegove neočekivane najave da će Grčka organizovati referendum o evropskom planu za rešavanje dužničke krize.\nFrancuski predsednik Nikola Sarkozi i nemačka kancelarka Angela Merkel pozvali su Papandreua na sastanak u Kanu, dan uoči početka samita lidera Grupe 20 najrazvijenih ekonomija sveta. Grčka nije članica G20, ali je neočekivani plan za održavanje referenduma postao centralna tema susreta.\nOdluka grčkog premijera juče je izazvala nagli pad akcija na svjetskim tržištima, zbog bojazni investitora da bi evropski plan mogao da doživi neuspjeh, a Grčka da bankrotira. Prema prošlonedjeljnom sporazumu, banke bi trebalo da oproste 140 milijardi dolara grčkog duga kako bi pomogle da se stabilizuje finansijska situacija u zemlji. Grci međutim oštro protestuju protiv mjera štednje koje Atina mora da sprovede. Francuski predsjednik ocijenio je da je dogovor evropskih lidera jedini način da se riješi dužnički problem Grčke.\nMinistri u grčkoj vladi su podržali Papandreuov plan, ali još nije poznato da li će mu u petak biti izglasano povjerenje u parlamentu. Pojedini članovi vladajuće stranke zatražili su ostavku grčkog premijera, odnosno zaprijetili da će glasati protiv vlade, kako bi spriječili održavanje referenduma. Drugi pak pozivaju na formiranje vlade nacionalnog jedinstva, koja bi sprovela plan za smanjenje duga uoči novih izbora.\nPremijer je saopštio kabinetu da će Grci odgovarati na pitanje da li žele da nastave da koriste euro, umjesto povratka na drahmu. Takođe je naglasio da će bilo koji sporazum biti primjenjen samo uz odobrenje grčkog naroda, te da se nada da će metež, koji je prouzrokovala njegova neočekivana najava, biti samo privremen.


Vučić završio konsultacije sa manjinskim strankama – Balkanekspresrb.rs\nPREDSEDNIK vlade Aleksandar Vučić danas je razgovarao o formiranju nove vlade sa predstavnicima stranaka nacionalnih manjina u Skupštini Srbije.\nPrvo se sastao sa predstavnicima Saveza vojvođanskih Mađara, Ištvanom Pastorom. Lider Vojvođanskih Mađara je posle sastanka rekao da ta stranka želi da učestvuje u budućoj Vladi Srbije. Želi da dobije mesta državnih sekretara u ministarstvima koja pokrivaju oblasti infrastrukture, zdravstva, obrazovanja i poljoprivrede.\nPastor je rekao da je Vučić u razgovoru izložio osnovne budućeg programa vlade koji su za SVM potpuno prihvatljivi.\nČelnik SVM je naveo i da je u proteklom period napravljen ogroman korak u odnosu Srba i Mađara i da članovi mađarske zajednice u prethodne dve tri decenije nisu bili na tako pozitivan način prihvatani kao što je to danas.\nPOSLE SVM Vučić se sreo sa predstavnicima Bošnjačke demokratske zajednice Sandžaka na čelu sa Muamerom Zukorlićem.\nPosle razgovora Zukorlić je novinarima izjavio: “Mi smo opredeljeni da budemo deo parlamentarne većine na nivou državnih sekretara i mislim da su veće šanse da budemo njen deo, ali sačekajmo naredne razgovore sa mandatarom”, rekao je Muamer Zukorlić.\n– Ne insistiramo ‘kruto’ na pojedinim ministarstvima, u okviru kojih bi bili naši sekretari”, rekao je Zukorlić i dodao da žele da doprinesu razvoju sandžačkog područja.\nSULEJMAN UGLJANIN, nosilac liste SDA Sandžaka,obratio se posle razgovora novinarima. Rekao je: “Nećemo biti deo Vlade ali ni deo opozicije, borićemo se da Bošnjaci u Srbiji uživaju prava koja im pripadaju po zakonu i Ustavu”.\nRekao je da će ta stranka raditi na očuvanju i unapređivanju prava Bošnjaka i podržavati ono što je u njihovom interesu, kao i da će sa kolegama iz većinskog, srpskog, naroda raditi na jačanju međusobnog poverenja.\nPREDSTAVNIK Zelene stranke Goran Čabradi rekao je posle sastanka sa Premijerom da je ta stranka spremna za učešće u vladi ako se tako dogovore. Čabradi je dodao da danas nije o tome razgovarano, već da su tema bili projekti koji mogu da doprinesu boljitku Srbije.\nZelena stranka je mandataru predstavila projekte, pre svega, o zaštiti životne sredine i iz socijalne oblasti.\nRazgovorom mandatara sa predstavnicima Partije za demokratsko delovanje Vučić je završio konsultacije sa manjinskim strankama.\n“Želim jedinstvenu vladu koja će se boriti za budućnost Srbije”, rekao je Aleksandar Vučić za RTS i istakao da su konsultacije sa većinom stranaka bile korektne:\n“Neke dileme smo razjasnili, ali pojavile su se nove. To je dobro zato što sam uglavnom razgovarao sa ljudima koji u najvećem delu ne misle isto ili slično o velikom broju pitanja”, rekao je Vučić dodajući da je to dokaz da će se napraviti drugačija atmosfera u budućnosti.♦\nTagsAleksandar Vučić konsultacije


U Požarevcu je održana Akcija „Bezbedan biciklista“ – Poportal\nU Požarevcu je održana Akcija „Bezbedan biciklista“, u kojoj su deljeni kompleti svetla i svetloodbojni prsluci.\nBiciklističke staze su podjednako važne za njihovu bezbednost, ali ih u ovom gradu ima malo.\n„Tamna majica noću se vidi na 26 metara, svetlija na 126, a fluoroscentni prsluk čak na 260 metara“, tvrdi Milan Mitić iz Požarevca, promoter bezbedne vožnje.\nMiloš Panić, predsednik udruženja Eko-bike kaže da njihova grupa ne koristi mnogo biciklističke staze jer su prilično kratke. „Mi uglavnom putujemo malo više, od 10 kilometara pa na gore. U gradu koristimo samo one koje su na izlazu iz grada, pa prelazimo na puteve različitih kategorija.“\nPored sigurne vožnje, cilj organizatora akcije „Bezbedan biciklista“ je i zdraviji način kretanja, kao i rasterećenje Požarevca od automobilskog saobraćaja.\nJuniorska odbojkaška reprezentacija Srbije ostala BEZ PLASMANA\nPosle veselja OSTAO POTOP\nIsključenje struje za sredu 20.mart – Kostolac – Ram\n19/03/2019 19/03/2019 Predrag Panić